
	谞转拽诇诇讛 讘讘诇 谞转拽诇诇讜 砖讻谞讬讛. 讻诇讜诪专 讗讜讬 诇专砖注 讗讜讬 诇砖讻谞讜: 拽讗转 讜拽驻讜讚. 讞讬讜转 讜注讜驻讜转 专注讬诐 讜诪讝讬拽讬谉 讗转 讛砖讻谞讬诐 讗讘诇 注讬 讛砖讚讛 讜诪讟注讬 讻专诐 砖谞转拽诇诇讜 讘讛 注专讬 讬砖专讗诇 讛谞讗讛 讛讬讗 诇砖讻谞讬诐: 讗讜讻诇讜住讬. 讞讬诇 讙讚讜诇 砖诇 砖砖讬诐 专讘讜讗: 讞讻诐 讛专讝讬诐. 讛讬讜讚注 诪讛 砖讘诇讘 讻诇 讗诇讜: 诇砖诪砖谞讬. 砖讛诐 讞讜专砖讬诐 讜讝讜专注讬诐 讜讗谞讬 诪讜爪讗 诪讜讻谉: 讻诇 讗讜诪讜转 砖讜拽讚讜转 讜讘讗讜转 诇驻转讞讬. 注砖讬专 讛讬讛 讜讛讻诇 讘讗讬谉 讗爪诇讜 诇住讞讜专讛: 砖讗诐 讬讝讻讛. 诇注讜诇诐 讛讘讗 讜讬专讗讛 讘讻讘讜讚 诪诇讱 讛诪砖讬讞: 讬讘讞讬谉. 讻诪讛 讬转专 讻讘讜讚 谞讜讟诇讬 砖讻专 诪爪讜转 讬讜转专 诪诪讛 砖讛讬讛 讻讘讜讚 讛讗讜诪讜转 讘注讜讛''讝: 讞爪讘讬 诇谞讛专讗. 讛讻讚讬谉 讛砖诇诪讬诐 讛讜诇讻讬诐 诇谞讛专 诇砖讗讜讘 诪讬诐: 讻讙谞讬 诇讬讬讗. 讛砖讘讜专讬诐 诇讛讬讻谉 讻诇讜诪专 诇诪讛 讛讜诇讻讬诐 讜讗祝 讗转讛 砖讗转讛 住讜诪讗 讜诇讗 转专讗讛讜 诇讛讬讻谉 转诇讱: 讙讜谞讚讗. 讻转: 讜专讞诪讬 讚讬谞讗. 讗讜讛讘讬诐 诪砖驻讟: 讻讞诇讬谞讛讜 诇注讬谞讬讛. 谞拽专讜 诇注讬谞讬讜: 拽讜诇驻讗. 诪拽诇 诇专讚讜转: 讛转讜专讛 讗诪专讛 讗诐 讘讗 诇讛专讙讱 讛砖讻诐 诇讛专讙讜. 讗诐 讘诪讞转专转 讜讙讜' (砖诪讜转 讻讘) 诇驻讬 砖讘讗 注诇 注住拽讬 谞驻砖讜转 砖讬讜讚注 讛讜讗 砖讗诐 讬诪爪讗 讜转诪爪讗谞讜 讞讜转专 诇讗 转注诪讬讚 注爪诪讱 诪诇讛爪讬诇 诪诪讜谞讱 讜讛讜讗 讘讗 诇讚注转 讻谉 砖讬拽讜诐 注诇讬讱 讜讬讛专讙讱 讗诪专讛 转讜专讛 讛砖讻诐 讗转讛 讜讛专讙讛讜: 讛诪诪诇讻讛 讝讜 诪诇讞诪转 注诪诇拽. 讚讻转讬讘 讘讛 讻住讗 诪诇讻讜转 讻讬 讬讚 注诇 讻住 讬讛 (砖诪讜转 讬讝) 讻诇讜诪专 注诇 讬讚讬 诪诇讞诪讛 诇讬讬' 讘注诪诇拽 讬转注诇讛 讻住讗讜: 讛诪转谞砖讗. 诪讚讻转讬讘 诇砖讜谉 谞砖讬讗讜转 诪砖诪注 注诇 谞砖讬讗 专讗砖 诪砖讱 讜转讜讘诇: 诇讻诇 诇专讗砖. 诇讻诇 讛拽诐 诇讛讬讜转 诇专讗砖 讛讜讗 诪转谞砖讗 讻诇讜诪专 砖讛讜讗 讙讜讝专 讜诪注诪讬讚讜: 专讬砖 讙专讙讬转讗. 讘讜专 讛诪诪讜谞讛 注诇 讛讞讜驻专讬谉 讞驻讬专讜转 诇诪诇讗讜转谉 诪讬诐 讻讚讬 诇讛砖拽讜转 讘讛谉 砖讚讜转讬讛谉:





转讜住驻讜转





	讗讬谉 驻讬专讜砖 诇拽讟注 讝讛





专讘 谞住讬诐 讙讗讜谉

砖诇砖讛 转诇诪讬讚讬谉 讛谉 讘谉 注讝讗讬 讜讘谉 讝讜诪讗 讜讗讞专. 讛谞讬 讘谉 注讝讗讬 讜讘谉 讝讜诪讗 讛谉 讞砖讜讘讬谉 讬讜砖讘讬谉 讘专讗砖 讛转诇诪讬讚讬谉 讻讚转谞谉 讘诪住' 拽讚讜砖讬谉 讘驻' 讛讗讬砖 诪拽讚砖 (拽讬讚讜砖讬谉 讚祝 诪讟) 注诇 诪谞转 砖讗谞讬 转诇诪讬讚 讗讬谉 讗讜诪专讬诐 讻砖诪注讜谉 讘谉 注讝讗讬 讜砖诪注讜谉 讘谉 讝讜诪讗 讜讘驻讬专拽讗 拽诪讗 讚诪住' 讛讜专讬讜转 (讚祝 讘) 讗诪专讬' 讗讜 转诇诪讬讚 讜专讗讜讬 诇讛讜专讗讛 讗诇讗 (诪讬 砖讞住讬讚讜转讜) [讗讜诇讬 爪"诇 砖讘谉 注讝讗讬 讛讬讛 讞住讬讚讜转讜] 讬转讬专讛 注诇 讞讻诪转讜 讜讛讗讬 讗讞专 讛讜讗 讗诇讬砖注 讘谉 讗讘讜讬讛 讜讙诐 讛讜讗 讛讬讛 讙讚讜诇 讘讞讻诪讛 讜诪讝讜专讝 讜讘拽讬 讘转诇诪讬讚讬诐 诪讬讛讜 讻讬讜谉 砖讗讬专注 诇讜 讗讜转讜 讛诪讗讜专注 讛诪驻讜专' 讘讞讙讬讙讛 讘驻' 讗讬谉 讚讜专砖讬谉 讘注专讬讜转 (讚祝 讬讚) 讜拽爪抓 讘谞讟讬注讜转 谞拽专讗 讗诇讬砖注 讗讞专 诪驻谞讬 砖讞讝专 诇讗讞讜专讬讜 讜讘驻专拽 讛讗砖讛 谞拽谞讬转 (拽讚讜砖讬谉 讚' 诇讟) 讜讘驻专拽 砖讬诇讜讞 讛拽谉 (讞讜诇讬谉 讚祝 拽诪讘) 讗诪专讬 讗诇诪诇讗 诇讗 讚专砖讬讛 讗讞专 诇讛讗讬 拽专讗 讻专讘讬 讬注拽讘 讘专 讘专转讬讛 诇讗 讞讟讗 讜讗讞专 诪讗讬 讞讝讗 讗讬讻讗 讚讗诪专讬 讻讬 讛讗讬 讙讜讜谞讗 讞讝讗 讜讗讬讻讗 讚讗诪专讬 诇讬砖谞讬讛 讚讙讘专讗 专讘讛 讞讝讗 讚讛讜讛 [讙专讬专] 诇讬讛 讚讘专 讗讞专 讗诪专 驻讛 砖讛驻讬拽 诪专讙诇讬讜转 讬诇讞讱 注驻专 谞驻拽 讞讟讗 讜诇驻讬讻讱 诪讬 砖专讜讗讛讜 讘讞诇讜诪讜 讬讚讗讙 诪谉 讛驻讜专注谞讜':
讙讚讙讚谞讬讜' (讛讝讻讬讻讜住) 讘驻专拽 讘讻诇 诪注专讘讬谉 (注讬专讜讘讬谉 讚' 讻讞) (讜讗讬谞讜谉) [诪砖诪注 讚讗讬谞讜谉] 讛讬谞讚拽讜拽讬 讜讘讟讬讬转 讗诇讗 讛谞讚拽讜拽讛 讻讬 讛砖诪讜注讛 砖谞讗诪专讛 诪砖诪讜 砖诇 专讘 诪注专讘讬谉 讘讙讜讚讙讚谞讬讜转 讻讚讗拽砖讬谞谉 注诇讬讛 诪讘专讬讬' 诪住拽讬谞谉 讘讛 讗讬讘注讬 转讬诪讗 讻讬 拽讗诪专 专讘 讘讛讬谞讚拽讜拽讬 讜讘驻专拽讬谉 讘讙诪专讗 讚讘谞讬 诪注专讘讗 讙专住讬 讘专 砖讬诇转 讘砖诐 专讘 驻注驻讜注讬谉 讜讙讜讚讙讚谞讬讜转 讜讞诇讜讙诇讜讙讜转 诪注专讘讬 讘讛讜谉 讘注讜谉 拽讜诪讜讬 讗讬诇讬谉 讗讬谞讜谉 讗诪专 诇讜谉 拽拽讜诇讬 讜讛谞讚拽讜拽讬 讜驻专驻讞讬谞讬:




讛专讜讗' 讗转 讛诪专拽讜诇讬'. 讛讬讗 注"讝 讜讻讘专 诪驻讜专砖 讻讬 讘转讞诇讛 诪爪讬讘讬谉 讙' 讗讘谞讬诐 讘' 诪讛谉 住讚讜专讬谉 注诇 讙讘讬 拽专拽注 讗讞转 讘爪讚 讞讘专转讛 讜讛砖诇讬砖讬转 注诇 讙讘讬讛谉 讻讚转谞讬讗 (注"讝 讚祝 谞) 讗诇讜 讛谉 讗讘谞讬 诪专拽讜诇讬住 讗讞转 诪讬讻谉 讜讗讞转 诪讬讻谉 讜讗讞转 注诇 讙讘讬讛谉 讜讗诪专 专讘讗 讻讬 转谞讬讗 讛讛讬讗 讘注讬拽专 诪专拽讜诇讬住 讻诇 砖讛讜讗 诪讜爪讘 讘讝讛 讛诪注砖讛 谞拽专讗 诪专拽讜诇讬住 讜讛讬讜 注讜讘讚讬谉 讗讜转讜 讜讛讬讛 注讘讜讚转讜 砖诪砖诇讬讱 讗讘谉 讻诇驻讬 讗讜转谉 讛讗讘谞讬诐 讛诪讜爪讘讬谉 (讻讚转谞讬讗) [讻讚转谞谉] 讘住谞讛讚专讬谉 讘驻' 讚' 诪讬转讜转 (住谞讛讚专讬谉 讚祝 住) 讛讝讜专拽 讗讘谉 诇诪专拽讜诇讬住 讝讜 讛讬讗 注讘讜讚转讜 讻诇讜诪专 讬砖专讗诇 砖注砖讛 讻谉 讘砖讜讙讙 讞讬讬讘 讞讟讗转 讘诪讝讬讚 讘诇讗 讛转专讗讛 注谞讜砖 讻专转 讜讗诐 讛转专讜 讘讜 谞住拽诇 讜讗诪专讬' 讘讙诪' (砖诐 讚祝 住讚) 讜讗注"讙 讚拽讗 诪讬讻讜讬谉 诇诪讬专讙诪讛 讜讘诪住' 注"讝 讘驻' 专' 讬砖诪注讗诇 (注讘讜讚讛 讝专讛 讚祝 谞) 讗讬转讗 诇讛讗 讘专讬讬转讗 砖讛讝讻专谞讜讛 讜讘讘"诪 讘驻' 讗诇讜 诪爪讬讗讜转 砖诇讜 (讚祝 讻讛) 讻讗讘谞讬 讘讬转 拽讜诇讬住 讞讬讬讘 诇讛讻专讬讝 讜讗诇讜 讛谉 讗讘谞讬 讘讬转 拽讜诇讬住 讗讞转 诪讬讻谉 讜讗讞转 诪讬讻谉 讜讗讞转 讘讗诪爪注:




讛转讜专讛 讗诪专讛 讛讘讗 诇讛讜专讙讱 讛砖讻诐 诇讛讜专讙讜 讛讬讬谞讜 讚讗诪专 专讞诪谞讗 (砖诪讜转 讻状讘:讗壮) 讗诐 讘诪讞转专转 讬诪爪讗 讛讙谞讘 讜讛讻讛 讜讙讜' 讜讛转诐 讘住谞讛讚专讬谉 讘驻专拽 讘谉 住讜专专 讜诪讜专讛 (住谞讛讚专讬谉 讚祝 注讘) 转谞讬谞谉 讛讘讗 讘诪讞转专转 谞讬讚讜谉 诪砖讜诐 住讜驻讜 讜讗诪专讬谞谉 讘讙诪' 讗诪专 专讘讗 诪"讟 讚诪讞转专转 讞讝拽讛 讗讬谉 讗讚诐 诪注诪讬讚 注爪诪讜 注诇 诪诪讜谞讜 讜讛讗讬 诪讬诪专 讗诪专 讗讬 讗讝讬诇谞讗 讜拽讗讬 诇讗驻讗讬 诪专讬讛 讚讘讬讬转讗 讜诇讗 砖讘讬拽 诇讬 拽讟讬诇谞讗 诇讬讛 讜讗诪专讛 转讜专讛 讘讗 诇讛专讙讱 讛砖讻诐 诇讛专讙讜:






专讬讟讘"讗

讗讜专讞 讟讜讘 诪讛讜 讗讜诪专. 讜讗注"讙 讚讗诪专 讘驻' 砖谞讬 讚注专讻讬谉 诪讘专讱 专注讛讜 讜讻讜' 拽诇诇讛 转讞砖讘 诇讜 讘讛讗讬 诪讗谉 讚注讬讬诇 诇讗讜砖驻讬讝讗 讜拽讗 诪讜专讬讱 讘讬拽专讬讛. 讛转诐 讘诪讗谉 讚诪砖讘讞 讘驻专讛住讬讗 讗讘诇 讛讻讗 讘爪谞注讗: 



讛专讜讗讛 讗讜讻诇讜住讗. 讚讛讬讬谞讜 砖砖讬诐 专讘讜讗 诪讘专讱 讘讗"讬 讗诪"讛 讞讻诐 讛专讝讬诐. 讜讗诪专讬谞谉 诇拽诪谉 讚讛"讛 讗诪讗谉 讚讞讻讬诐 讟讜讘讗. 讗讘诇 讛专讘 讗诇驻住讬 讝"诇 诇讗 讛讘讬讗讛 诇讗讜转讛 诪讬诪专讗 诪驻谞讬 砖讗讬谉 讞讻诐 诪讜驻诇讙 讻"讻 诪爪讜讬 讘讝诪谉 讛讝讛:





讛诪讗讬专讬

讛专讜讗讛 讗讻诇讜住讬 讬砖专讗诇 诪讘专讱 讘专讜讱 讞讻诐 讛专讝讬诐 讜驻讬专砖讜 诇诪讟讛 砖讗讬谉 讗讻诇讜住讗 驻讞讜转讛 诪住' 专讘讜讗 讜讗诐 讛讬转讛 讗讻诇讜住讗 谞讻讘讚讛 讞砖讜讘讬诐 讘注讬谞讬 讛讻诇 讻砖砖讬诐 专讘讜讗 讗讜 讗驻讬诇讜 讘' 转诇诪讬讚讬 讞讻诪讬诐 砖诇诪讬诐 讬砖 诪讬 砖讗讜诪专 砖诪讘专讱 注诇讬讛诐 讞讻诐 讛专讝讬诐, 讜诪诪讛 砖讗诪专讜 诇诪讟讛 讞砖讬讘讜转讜 注诇讗讬 讻住' 专讘讜讗, 讜讛讜讗 砖讛讻讜谞讛 讗爪诇诐 讘讞讻诐 讛专讝讬诐 砖讻诇 讛住讜讚讜转 讜讛讞讻诪讜转 诪讚注讜转 讘讬谉 讻诇诐 讜诪爪讚 砖讬砖 讚讘专讬诐 谞诪谞注讬诐 诪讛砖讙转 讛砖讻诇 讛讗谞讜砖讬 讗诪专 讘专讜讱 讞讻诐 讛专讝讬诐, 讜诪驻专砖讬诐 砖讘讛诪爪讗 讞讻诐 砖诇诐 讘讻诇 讛讞讻诪讜转 讜讘讻诇 讛住讜讚讜转 砖讬讛讗 专讗讜讬 诇讘专讱 注诇讬讜 讻谉 讜讘诇讘讚 砖讬讛讗 讗讜转讜 讛诪讘专讱 诪讻讬专 讘砖诇诪讜转 讗讜转讜 讛讞讻诐, 讜诪"诪 谞专讗讛 砖讗讬谉 讛诇讻讛 讻谉 砖讛专讬 讚专讱 讻诇诇 讗诪专讜 讛专讜讗讛 讞讻诪讬 讬砖专讗诇 讗讜诪专 讘专讜讱 砖讞诇拽 诪讞讻诪转讜 诇讬专讗讬讜 讜讗驻讬诇讜 讬讜谞转谉 讘谉 注讜讝讬讗诇 讘诪砖诪注, 讜讗祝 讘讘专讬转讗 驻专砖讜 讟注诐 诇讘专讻转 讞讻诐 讛专讝讬诐 诇驻讬 砖讗讬谉 驻专爪讜驻讜转讬讛谉 讚讜诪讜转 讝讜 诇讝讜 讜诇讗 讚注转诐 砖讜讛 讝讛 诇讝讛:



专讗讛 讗讻诇讜住讬 讗讜诪讜转 讛注讜诇诐 专"诇 讻转讜转 砖诇 注讜讘讚讬 讛讗诇讬诇讬诐 讗讜诪专 讘讜砖讛 讗诪讻诐 讞驻专讛 讬讜诇讚转讻诐 讗讞专讬转 讙讜讬诐 诪讚讘专 爪讬讛 讜注专讘讛:



讗讜专讞 讟讜讘 专讗讜讬 诇讜 诇砖讘讞 讗讻住谞讬讗 砖诇讜 讜诇住驻专 讘讻讘讜讚 砖注砖讛 诇讜 讗祝 讘讬转 诪诪讛 砖诇讗 讻讘讚讜讛讜, 讜诪"诪 讚讜拽讗 讘爪谞注讛 讜讘诪拽讜诐 砖讗讬谉 诪爪讚 讚讘讜专讜 讙专诪讗 诇讛专讘讜转 诇讜 讘讗讻住谞讬讗 讜诇讙专讜诐 诇讜 讛讜爪讗讛, 讜讗诐 注砖讛 讻谉 注诇讬讜 讛讻转讜讘 讗讜诪专 诪讘专讱 专注讛讜 讘拽讜诇 讙讚讜诇 讜讻讜' 讻诪讜 砖讘讬讗专谞讜 讘拽爪转 诪拽讜诪讜转:



讻诇 砖诪讜住专 诪诪讜谉 讞讘专讜 诇诪诇讻讜转 讬砖 爪讚讚讬诐 砖诪讜转专 诇讛专讙讜 讗讞专 讛转专讗讛 讜讻讘专 讘讬讗专谞讜讛 讘讘转专讗 讚拽诪讗, 讗讘诇 讻诇 砖诪讜住专讜 诇注谞讬谉 谞驻砖讜转 讗讬谉 爪讜专讱 诇讛转专讗讛 诇诪讬 砖专讜爪讛 讛讜讗 诇诪住专讜, 讻诇诇 讗诪专讜 讛讘讗 诇讛专讙讱 讛砖讻诐 诇讛专讙讜, 讜诪"诪 讬砖 诇诪讚讬诐 诪住讜讙讬讗 讝讜 砖讗讬谞讜 专砖讗讬 诇讛专讙讜 注诇 诪讛 砖注讘专 讗诇讗 注诇 诪讛 砖讛讜讗 专讜讗讛 砖讛讜诇讱 注讻砖讬讜 诇诪住专讜, 砖讛专讬 专' 砖讬诇讗 讛诇拽讛 讗讞讚 注诇 砖讘讗 注诇 讛讻讜转讬转 讜讛诇砖讬谞讜 诇拽讬住专 诇讜诪专 讗讬讻讗 讞讚 讬讛讜讚讗讬 讚讚讗讬谉 讘诇讗 专砖讜转讗 讜谞讬爪诇 诪诪谞讜 讜诇讗 讛砖转讚诇 讘讛专讬讙转讜, 讜讻砖专讗讛 驻注诐 讗讞转 砖讛讬讛 讛讜诇讱 诇诪住专讜 讗诪专 讛讘讗 诇讛专讙讱 讜讻讜' 讜拽讟诇讬讛 讜诪"诪 讘注谞讬谞讬诐 讗诇讜 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转:



讛专讜讗讛 讞讻诪讬 讬砖专讗诇 讗讜诪专 讘专讜讱 砖讞诇拽 诪讞讻诪转讜 诇讬专讗讬讜, 讞讻诪讬 讗讜诪讜转 讛注讜诇诐 讗讜诪专 讘专讜讱 砖讞诇拽 诪讞讻诪转讜 诇讘砖专 讜讚诐, 讜讻谉 讛专讜讗讛 诪诇讻讬 讬砖专讗诇 讗讜诪专 讘专讜讱 砖讞诇拽 诪讻讘讜讚讜 诇讬专讗讬讜 诪诇讻讬 讗讜诪讜转 讛注讜诇诐 讗讜诪专 讘专讜讱 砖讞诇拽 诪讻讘讜讚讜 诇讘砖专 讜讚诐:





转讜住驻讜转 专讗"砖

讗讜专讞 讟讜讘 诪讛讜 讗讜诪专 讻诇 诪讛 砖讟专讞 讜讻讜'. [转讬诪讗] 讛讗 讗诪专讬' 讘驻"拽 讚注专讻讬谉 [讚祝 讟"讝 注"讗] 诪讘专讱 专注讛讜 讘拽讜诇 讙讚讜诇 讜讻讜' 讝讛讜 讛诪砖讘讞 讗讜砖驻讬讝讻谉 砖诇讜 讜讗诪专讬' 谞诪讬 讘驻' 讗诇讜 诪爪讬讗讜转 [讚祝 讻"讙 注"讘] 讘转诇转 诪讬诇讬 诪砖谞讜 专讘谞谉 讘驻讜专讬讗 讜讘讗讜砖驻讬讝讗 讜讘诪住讻转 砖诇讗 讬讗诪专 讘注诇 讛讘讬转 讟专讞 讛专讘讛 讘砖讘讬诇讜 讚讬诇诪讗 砖诪注讬 讗讬谞砖讬 讜讗谞住讬 诇讬讛, 讜讬"诇 讚讛转诐 诪讬讬专讬 讘专讘讬诐 讜讛讻讗 讘爪讬谞注讗 讬讻讜诇 诇讜诪专 讻谉:





诪讛专砖"讗 - 讞讬讚讜砖讬 讗讙讚讜转

谞转讘专讻讜 砖讻谞讬讛 砖谞讗诪专 讜砖诪转讬 砖讜诪专讜谉 讜讙讜'. 讜拽诇诇讛 讛讬讗 诇讙讘讬 讬砖专讗诇 讬讜砖讘讬 砖讜诪专讜谉 讜注讜讚 讬讬砖讜讘 讗专抓 讬砖专讗诇 注讚讬祝 诪砖讚讜转 讜讻专诪讬诐 讻讚讗诪专讬 讘注诇诪讗 讜拽"诇: 


讞讻诐  讛专讝讬诐 讻讜'. 诇诪讗讬 讚诪住讬拽 讚讗讬谉 讗讜讻诇讜住讗 驻讞讜转 诪住' 专讘讜讗 讬砖 讘讛谉 讙"讻 砖砖讬诐 专讘讜讗 讚注讜转 诪讞讜诇拽讬谉 讜讛讜讗 讻诇诇 讻诇 讛讚注讜转 砖注"讻 谞转谞讛 讛转讜专讛 诇住' 专讘讜讗 讘诪讚讘专 诇讛讬讜转 讛转讜专讛 讻诇讜诇讛 诪讻诇 讚注讛 讜讞讻诪讛 讜讗讬谉 诇讛讜住讬祝 注诇讬讛 讜诪讛 砖讗讞讝"诇 讻诇 诪讛 砖诪讞讚砖 讻诇 讞讻诐 讘讚讜专讜 诪住讬谞讬 讛讜讗 诇驻讬 砖讝讛 讛讚讘专 讻讘专 讛讬讛 讘讚注转 讗讞转 诪讗讜转谉 砖砖讬诐 专讘讜讗 砖讛讬讜 讘住讬谞讬 讻讬 讗讬 讗讬驻砖专 砖讬讛讬讛 注讜讚 讚注转 讗讞专转 注诇 砖砖讬诐 专讘讜讗 讜拽"诇: 


讜讗讬谉  驻专爪讜驻讬讛谉 讚讜诪讬谉 讻讜' 讚讻砖诐 砖讛谉 诪讞讜诇拽讬谉 讘讚注讜转 注讚 砖砖讬诐 专讘讜讗 砖讛讬讗 爪讜专讛 讛驻谞讬诪讬转 讻讱 讛谉 诪讞讜诇拽讬谉 讘爪讜专讛 讛讞讬爪讜谞讛 讜讬砖 诇讘专讱 注诇 砖专讜讗讛 讻"讻 爪讜专讜转 讜驻专爪讜驻讬谉 诪砖讜谞讬谉 讝讛 诪讝讛 注讚 砖砖讬诐 专讘讜讗 砖讛讜讗 拽爪讛 讛讗讞专讜谉 砖讗讬谉 注讜讚 爪讜专讛 讗讞专转 诪讻讗谉 讜讗讬诇讱 讜拽"诇: 


讘谉  讝讜诪讗 专讗讛 讻讜' 讚讜讚讗讬 砖讗专 讘谞讬 讗讚诐 砖注讜住拽讬谉 讘诪诇讗讻讛 诇讗 讛讬讜 诪讘专讻讬谉 专拽 讘专讜讱 讞讻诐 讛专讝讬诐 注诇 专讘讜讬 讛讚注讜转 讜砖讬谞讜讬 驻专爪讜驻讬谉 讻"讻 讻讚拽转谞讬 讘专讬砖讗 讗诇讗 讘谉 讝讜诪讗 砖讛讬讛 转"讞 讜诇讗 讛讬讛 注讜住拽 讻诇诇 讘诪诇讗讻讛 讛讜住讬祝 讘讘专讻讛 讝讜 注诇 砖讘专讗 专讘讬诐 讻"讻 诇砖诪砖谞讬 诇讛讬讜转 讻诇 诪讬谞讬 讛诪诇讗讻讜转 谞注砖讬诐 注诇 讬讚诐 讻驻讬 专讬讘讜讬 讛讚注讜转 讜讻讚诪住讬拽 讗讚诐 讛专讗砖讜谉 讬讞讬讚讬 讛讬讛 讜讻诪讛 讬讙讬注讜转 讬讙注 注讚 砖诪爪讗 驻转 讻讜' 讜讗谞讬 诪讜爪讗 讻诇 讗诇讜 诪转讜拽谞讬诐 讻讜' 讘诇讬 砖讜诐 讬讙讬注讛 讜讛讬讬谞讜 注诇 讬讚讬 讗讜讻诇讜住讬谉 讝讜 讜讛讜住讬祝 讘讝讛 讻诇 讗讜诪讜转 讻讜' 讚讜讚讗讬 讛诪讚讬谞讜转 爪专讬讻讜转 讝讜 诇讝讜 讚诪讛 砖讞住专 讘讝讜 讬讜讻诇 诇诪爪讜讗 讘讗讞专转 讜讛住讜讞专讬诐 诪讘讬讗讬诐 诪诪拽讜诐 讛诪爪讜讬 诇诪拽讜诐 讛讞住专 讜讝"砖 讙诐 诪讛 砖讗谞讬 讞住专 讘诪拽讜诪讬 讛诐 砖讜拽讚讜转 讜讘讗讜转 诇驻转讞 讘讬转讬 讻讜' 诇讛讬讜转 诇讬 诪爪讜讬 诇拽谞讜转 讜讗诪专 讛讜讗 讛讬讛 讗讜诪专 讗讜专讞 讟讜讘 讻讜' 讜注讜讚 讛讜住讬祝 讘讝讛 诪讞住讚 讗诇讛讬诐 讘讗讜专讞 讘讚专讱 砖讛讜讗 讞住专 诪讚讘专讬诐 讛爪专讬讻讬诐 诇讜 讜讘注诇 讛讘讬转 讟讜专讞 讘砖讘讬诇讜 讜讗讜专讞 讟讜讘 讗讬谞讜 讻驻讜讬 讘讟讜讘讛 讝讜 讜讗讜诪专 砖讻诇 讛讟专讞讜转 讘砖讘讬诇讜 砖讛讜讗 讞住专 诪讝讛 讘讚专讱 讜诪讬讬转讬 诇讬讛 诪拽专讗 讝讻讜专 讻讬 转砖讙讬讗 驻注诇讜 讜讙讜'. 专"诇 砖讬讝讻讜专 讛讗讜专讞 讜讬砖讙讬讗 讜讬讙讚讬诇 驻注诇讜 砖诇 讘注讛"讘 砖讛讻诇 注砖讛 讘砖讘讬诇讜 讜注诇讬讜 砖专专讜 讗谞砖讬 讘"讘 砖注砖讜 讜讛讻讬谞讜 讻"讻. 注讬"诇 讻驻砖讟讬讛 讻讬 转砖讙讬讗 驻注诇讜 讜讙讜' 专"诇 砖转讝讻讜专 讞住讚 讗诇讛讬诐 砖讛讙讚讬诇 讞住讚讜 讜驻注诇讜 注诪讱 讗砖专 讛讝诪讬谉 诇讱 讗砖专 砖讜专专讜 注诇讬讱 讗谞砖讬诐 诇讛讻讬谉 诇讱 讻诇 爪讜专讻讱 讗讘诇 讗讜专讞 专注 讛讜讗 讻驻讜讬 讟讜讘讛 讘讻诇 讝讛 讚诇讗讜 讘砖讘讬诇讜 讟专讞 讘注讛"讘: 


讜讛讗讬砖  讘讬诪讬 砖讗讜诇 讝拽谉 讘讗 讜讙讜'. 诪砖讜诐 讚讛讗讬 拽专讗 讻讜诇讜 讬转讬专讗 讛讜讗 讜讗讬谉 诇讜 诪拽讜诐 讜诪砖诪注讜转 讻讗谉 讜注"讻 讚专砖讜 讜讛讗讬砖 注"砖 讗讬砖 诪诇讞诪讛 讘谞注专讜转讜 讜讝拽谉 讝讛 拽谞讛 讞讻诪讛 讘讝拽谞转讜 讜诪住讬讬诐 讗讛谞讱 转专转讬 诪讬诇讬 砖讘讗 讘讗谞砖讬诐 讚讛讬讬谞讜 讘讬谉 诇诪诇讞诪讛 讜讘讬谉 诇诪讚专砖 谞讻谞住 讜讬讜爪讗 讘讗讜讻诇住讗 讜诇驻讬 砖诇讗 驻讬专砖 讘讻诪讛 讗谞砖讬诐 诪住转诪讗 讻讗谞砖讬诐 讚讚讜专 讛诪讚讘专 拽讗诪专 诇驻讬 讞讬诇讜拽 讛讚注讜转 讛诪砖转谞讬诐 讘讗谞砖讬诐 砖讛谉 砖砖讬诐 专讘讜讗 讜拽"诇: 


讘专讜讱  砖讞诇拽 诪讞讻诪转讜 讻讜'. 诇讙讘讬 讞讻诪讬 讬砖专讗诇 讗诪专 砖讞诇拽 诪讞讻诪转讜 诇驻讬 砖讛诐 讞讘诇 谞讞诇转讜 讜讞诇拽讜 讻讗诇讜 讛讜讗 讞讜诇拽 注诪讛诐 讞讻诪转讜 砖讛讬讗 讞讻诪转 讛转讜专讛 讜拽专讗诐 诇讬专讗讬讜 注"驻 诪"砖 讻诇 砖讬专讗转 讞讟讗讜 拽讜讚诪转 诇讞讻诪转讜 讞讻诪转讜 诪转拽讬讬诪转 讻讜' 讗讘诇 诇讙讘讬 讞讻诪讬 讛注讜讘讚讬 讻讜讻讘讬诐 讗讬谞讜 讞讜诇拽 诇讛诐 诪讞讻诪转 讛转讜专讛 讗诇讗 谞讜转谉 诇讛诐 讞讻诪讛 讚注诇诪讗 讜讻谉 诇注谞讬谉 讻讘讜讚 诇讙讘讬 诪诇讻讬 讬砖专讗诇 讗诪专 讞讬诇拽 诪讻讘讜讚讜 砖讛讜讗 讻讘讜讚 讛讗诪转讬 讚讗讬谉 讻讘讜讚 讗诇讗 转讜专讛 讜讛讬讬谞讜 砖讞诇拽 诇讬专讗讬讜 诪砖讗"讻 诇诪诇讻讬 注讜讘讚讬 讻讜讻讘讬诐 [讚注诇诪讗] 砖讛讜讗 谞讜转谉 诇讛诐 讻讘讜讚 [讚注诇诪讗] 讜拽"诇: 


砖讗诐  讬讝讻讛 讬讘讞讬谉 讘讬谉 诪诇讻讬 讜讻讜' 讚诪砖讜诐 讛讘专讻讛 讗讬谉 讗讚诐 爪专讬讱 诇讻讱 讚讛讗 讗讬谞讜 讞讬讬讘 诇讘专讱 讻"讗 讘专讜讗讛 讜讗诐 讗讬谞讜 专讜讗讛 讗讬谞讜 讞讬讬讘 诇讛砖转讚诇 讻讚讬 诇讘专讱: 


讞讝讬  讚讬讚注谞讗 讟驻讬 诪讬谞讱 讻讜'. 专"诇 讻讚诪住讬拽 讚讗转讛 诇讗 讬讚注转 讗诇讗 讘讞讜砖 讛专讗讬讛 讗讘诇 讗谞讬 讗讚注 讘讞讜砖 讛砖诪讬注讛 砖讛讬讗 讬讜转专 砖讻诇讬转 诪讞讜砖 讛专讗讬讛: 


讻注讬谉  诪诇讻讜转讗 讚专拽讬注. 讚讻转讬讘 讜专讜讞 讙讚讜诇讛 讜讙讜' 诪砖专讬讬转 诪诇讗讻讬 专讜讞讗 专注砖 诪砖专讬讬转 诪诇讗讻讬 讝讬注讛 讜讗砖 诪砖专讬讬转 诪诇讗讻讬 讗讬砖讗: 


驻转讞  专讘 砖砖转 讜拽诪讘专讱 讻讜'. 讚拽讬"诇 住讜诪讗 讞讬讬讘 讘讻诇 讛诪爪讜转 讜讻诇 讛讘专讻讜转 讜讗驻讬诇讜 诇专' 讬讜讚讗 讚讗诪专 住讜诪讗 [驻讟讜专 诪讻诇 讛诪爪讜转] (讗讬谞讜 诪讘专讱 讬讜爪专 讛诪讗讜专讜转) 讻转讘讜 讛转讜住' 讘驻' 讛讞讜讘诇 (讘讘讗 拽诪讗 驻讝.) 讚诪讚专讘谞谉 讞讬讬讘 注"砖 讜拽"诇: 


讻讞诇讬谞讛讜  诇注讬谞讬讛 讻讜'. 驻讬专砖"讬 谞拽专讜 诇注讬谞讬讛 注讻"诇 讜讘讻讜诇讬 转诇诪讜讚讗 诪砖诪注 讚讻讞讜诇 诇注讬谉 诇砖讜谉 讬驻讜讬 讜专驻讜讗讛 诇注讬谉 讛讜讗 讜讗驻砖专 讚诇讬砖谞讗 诪注诇讬讗 谞拽讟 砖讗诪专 诇讬讛 诇专驻讗讜转讜 讘讻讞讜诇 讜讻讜谞转诐 诇谞拽专讜 讜讚讜"拽: 


谞转谉  注讬谞讬讜 讘讜 讜谞注砖讛 讻讜'. 爪"诇 讚谞住 谞注砖讛 诇讜 诇专讘 砖砖转 讜谞转驻拽讞 讻讚讬 诇转转 讘讜 注讬谞讬讜 诇注讜谞砖讜 讘讻讱 讜注讬"诇 讚讘讻"诪 砖讗诪专讜 讜谞转谉 讘讜 注讬谞讬讜 诇讗讜 诪诪砖 拽讗诪专 讗诇讗 讚拽诇诇讜 讘讻讱 砖讬注砖讛 讙诇 砖诇 注爪诪讜转 讜注谞讬谞讜 讬"诇 砖谞注砖讛 注爪诪讜转 讻讗诇讜 讻讘专 诪转 讜谞专拽讘 讛讘砖专 砖讻讘专 讛讬讛 专讗讜讬 诇诪讜转 讜注"讚 专砖注讬诐 讘讞讬讬讛诐 拽专讜讬诐 诪转讬诐 讜拽"诇: 


讗"诇  讗讬转 诇讱 住讛讚讬 讻讜'. 诇讗讜 讚讜拽讗 讗讬转 诇讱 住讛讚讬 讚讛讬讬谞讜 砖谞讬 注讚讬诐 讗诇讗 注讚 讗讞讚 谞诪讬 讛讜讬 住讙讬 诇讛讜 讚讛讗 讗注讚讜转 讗诇讬讛讜 诇讞讜讚 拽讗诪专讬 讗"讛 讘专 拽讟诇讗 讛讜讗 讜讛"谞 讗诪专讬谞谉 驻' 讛讙讜讝诇 讘转专讗 (拽讬讚) 讚讛诐 讚谞讬谉 注"驻 注讚 讗讞讚 讜诪驻拽讬 诪诪讜谞讗 讜注讬"诇 讚讘讚"谞 谞诪讬 讘讚讬谞讬讛诐 砖谞讬 住讛讚讬 诪爪专讻讜 讗诇讗 砖爪专驻讜 注讚讜转 讚专' 砖讬诇讗 注诐 讗诇讬讛讜 讜拽"诇: 


讗"诇  讗讬 讛讻讬 讘专 拽讟诇讗 讻讜'. 讬砖 诇驻专砖 讚讗诪专讬 讗"讛 讚讘注诇 讞诪专转讗 讘专 拽讟诇讗 讛讜讗 讜诇讗 讘专 诪诇拽讜转 讜诇诪讛 诇讗 拽讟诇转 讗讜转讜 讗注"讙 讚注讬拽专 诪诇转讗 讚诪住专讜 注诇 砖讚谉 讚讬谞讗 讘诇讗 讛讜专诪谞讗 讚诪诇讻讗 诪讻诇 诪拽讜诐 讻讬讜谉 讚讚谞转 注诇讬讜 谞讙讚讗 讗诪讗讬 诇讗 讚谞转 注诇讬讜 拽讟诇讛 讻讚讬谞讜 讗"谞 讛讬讛 诇讱 诇讬讟讜诇 讛讜专诪谞讗 讜诇讛诪讬转 讗讜转讜 讜注"讝 讛砖讬讘 诪讬讜诪讗 讚讙诇讬谞谉 诪讗专注讗 诇讬转 诇谉 专砖讜转 诇诪拽讟诇 讗驻讬' 讘讛讜专诪谞讗 讚诪诇讻讗 讚讗讬谉 讗谞讜 讚谞讬谉 讚"谞 讜讛诪诇拽讜转 砖讛讬讬转讬 讚谉 注诇讬讜 讻讬讜谉 砖讗讬谉 讝讛 讚讬谞讜 讛讗诪转讬 诇讗 诪拽专讬 讚谉 讚讬谞讗 讘诇讗 讛讜专诪谞讗 讗诇讗 转讜讻讞讛 讘注诇诪讗 讜讚讜"拽: 


驻转讞  专"砖 讜讗诪专 诇讱 讛' 讛讙讚讜诇讛 讜讙讜'. 讬砖 诇驻专砖 诪砖诪注讜 讘讛讗讬 拽专讗 诇讱 讛' 讛讙讚讜诇讛 讜讛讙讘讜专讛 讜讙讜' 讻讬 讻诇 讘砖诪讬诐 讘讗专抓 讜讙讜'. 专"诇 讗诇讜 诪讚讜转 讛诐 砖诇讱 讘砖诪讬诐 讘诪诇讻讜转 讚专拽讬注 讜讘讗专抓 讘诪诇讻讜转 讚讗专注讗 讜诇讱 讛诪诪诇讻讛 讘砖转讬讛谉 讻讬 讻注讬谉 诪诇讻讜转讗 讚砖诪讬讗 讛讜讬 诪诇讻讜转讗 讚讗专注讗 讜诇驻讬 砖讛讬讛 讬专讗 砖诪讗 注"讬 讚讘专讬讜 讜注讚讜转讜 砖诇 讗诇讬讛讜 讬讚讜谞讜 讗讜转讜 诇诪讬转讛 讻讚讬谉 讘注诇 讞诪专转讗 讜讛讜讗 诇讗 讞讬讬讘 诪讬转讛 注"讻 住讬讬诐 讘讚讘专讬讜 讜讬讛讬讘 诇讻讜谉 砖讜诇讟谞讗 讜专讞诪讬 讚讬谞讗 讚讘讻诇诇 讛诪讚讜转 砖讝讻专 讻讬 讛讙讚讜诇讛 讜讛讙讘讜专讛 讛讜讗 砖讜诇讟谞讗 讜讛转驻讗专转 讛讬讗 讛专讞诪讬诐 讘讚讬谉 讜讻注讬谉 讝讛 讘诪诇讻讜转讗 讚讗专注讗 砖转专讞诪讜 注诇讬讜 讘讚讬谞讬讛 讜诇讗 转讚讜谞讜 注诇讬讜 讚讬谉 拽讟诇讗 讜讚讜"拽: 


注讘讬讚  专讞诪谞讗 谞讬住讗 诇砖拽专讬 讻讜'. 讛讗 讚讬讛讘讜 诇讬讛 拽讜诇驻讗 诇讚讜谉 讚讬谞讗 诪拽专讬 谞讬住讗 诇拽诪谉 讻讚拽讗诪专 讛讜讗讬诇 讜讗转注讘讬讚 诇讬 谞讬住讗 讘讛讗讬 拽专讗 讻讜' 讗讘诇 讛讻讗 注"讻 诇讗 谞转讻讜讬谉 诇讻讱 讻诪"砖 诇注讬诇 讚诇讗讜 砖拽专 拽讗诪专 讜注讜讚 诪讛 讛砖讬讘 诇讜 专砖注 讜诇讗讜 讞诪专讬 诪拽专讬 讻讜' 讗诇讗 讛讬讬谞讜 谞讬住讗 讚讗转讗 讗诇讬讛讜 讜讗住讛讬讚 讘讬讛 讚讘注诇 讞诪专转讗 讚讛讜讗 砖拽专 讜拽讗诪专 诇讬讛 砖驻讬专 专砖注 诇讗讜 讞诪专讗 讗拽专讜 讻讜' 讜讚讜"拽: 


讝讜  诪注砖讛 讘专讗砖讬转 讻讜'. 诇驻讬 讛讚专砖讛 讗讬谞谉 讻住讚专谉 砖讛拽讚讬诐 诪驻诇转谉 砖诇 讗专诐 诇诪诇讞诪转 谞讞诇讬 讗专谞讜谉 讜住讬住专讗 讜讻谉 讘讚专砖 讚专"注 诇拽诪谉 讛拽讚讬诐 拽专讬注转 讬诐 住讜祝 诇诪讻转 讘讻讜专讜转 诪砖讜诐 讚讛讻转讜讘 住讚专谉 讻诪讚转谉 砖讛诐 讝' 住驻讬专讜转 讛讗讞专讜谞讜转 讻住讚专谉 讻诪"砖 讘讝讛 讞讻诪讬 讛拽讘诇讛 讜专"砖 讘讗 诇讚专讜砖 讗爪讬诇转谉 砖诇 砖讘注 讛住驻讬专讜转 砖讘讻诇 讗讞讚 诪讛谉 驻注诇 诇驻讬 诪讚转讜 讜讗诪专 讛讙讚讜诇讛 讛讬讗 诪讚转 讞住讚 砖讘诪讚讛 讝讜 谞转讛讜讛 诪注砖讛 讘专讗砖讬转 讻诪"砖 注讜诇诐 讞住讚 讬讘谞讛 讜诪讬讬转讬 诇讬讛 讚讛讬讗 讛讙讚讜诇讛 讻诪"砖 注讜砖讛 讙讚讜诇讜转 讜讙讜'. 讜讘诪讚转 讛讙讘讜专讛 驻注诇 讬爪讬讗转 诪爪专讬诐 注"讬 讛诪讻讜转 砖讛讘讬讗 注诇 讛诪爪专讬诐 砖谞讗诪专 讗转 讛讬讚 讛讙讚讜诇讛 讜讙讜' 讙诐 讻讬 诪讚转 讙讚讜诇讛 诪讜专讛 注诇 诪讚转 讞住讚 讻讚诇注讬诇 诪讚讻转讬讘 讛讻讗 讙讘讬 讬讚 诪讜专讛 诪诪砖 注诇 讛讙讘讜专讛 砖注讜砖讛 讘讬讚 讜讘诪讚转 讛讬讚 讜讘诪讚转 转驻讗专转 驻注诇 砖注诪讚讛 讞诪讛 讜诇讘谞讛 讻讜' 砖讛讬讛 诇讜 诇讬讛讜砖注 诇砖诐 讜诇转驻讗专转 讘讻诇 讛注讜诇诐. 讜讛谞爪讞 讝讜 诪驻诇转讛 砖诇 讗讚讜诐 砖谞讗诪专 讜讬讝 谞爪讞诐 讜讙讜' 讚讘诪讚转讜 讬转讘专讱 砖谞拽专讗转 讬谞爪讞 讜谞爪讞 讗转 诪诪砖诇转 讗讚讜诐 讚讛讬讬谞讜 砖讬讝 诪讛诐 谞爪讞诐 讜讙讘讜专转诐 砖讛讬讛 诇讛诐 讘注讜讛"讝. 讜讘诪讚转 讛讜讚 谞住讬诐 砖诇 谞讞诇讬 讗专谞讜谉 砖谞讗诪专 注诇 讻谉 讬讗诪专 讜讙讜' 讗转 讜讛讘 讜讙讜' 诪驻讜专砖 讘专"驻 讻讬 讻诇 讘砖诪讬诐 讜讘讗专抓 砖讛讬讗 诪讚转 讬住讜讚 讻讚注转 讛诪拽讜讘诇讬诐 讛讬转讛 诪诇讞诪转 住讬住专讗 砖谞讗诪专 诪谉 讛砖诪讬诐 讜讙讜' 讜讘诪讚转 诪诇讻讜转 讚讛讬讬谞讜 诇讱 讛' 讛诪诪诇讻讛 讛讬转讛 诪诇讞诪转 注诪诇拽 讜讙讜' 砖谞讗诪专 注诇 讻住 讬讛 讜讙讜' 讛讻住讗 诪讜专讛 注诇 讛诪诇讻讜转 讜诇讗 讬讛讬讛 砖诇诐 注讚 砖讬讻专讬转 讝专注讜 砖诇 注诪诇拽 诇注转讬讚 讜讗诪专 讜讛诪转谞砖讗 讜讙讜'. 诇注转讬讚 讬转' 讘"讛 讬转谞砖讗 讘讻诇 诪讚讜转讬讜 讛诇诇讜 讘诪诇讞诪转 讙讜讙 讜诪讙讜讙 讻诪"砖 砖诐 讜讛转讙讚诇转讬 讜讛转拽讚砖转讬 讜谞讜注讚转讬 诇注讬谞讬 讜讙讜' 讜拽"诇: 


诇讻诇  诇专讗砖 讻讜' 讗驻讬诇讜 专讬砖 讙专讙讜转讗 诪谉 讻讜'. 诪驻讜专砖 驻专拽 讛住驻讬谞讛 (讘讘讗 讘转专讗 爪讗.) 注"砖: 


诇讱  讛' 讛讙讚讜诇讛 讝讜 拽专讬注转 讻讜'. 砖讘诪讚转 讞住讚 注讘专讜 讬砖专讗诇 讜谞爪诇讜 讘拽专讬注转 讬诐 住讜祝 讻讚讗讬转讗 讘诪讚专砖 讜讛讙讘讜专讛 讝讜 诪讻转 讘讻讜专讜转 讚讛讬讬谞讜 讘诪讚转 讛讚讬谉 谞讚讜谞讜 讘诪讻转 讘讻讜专讜转 讜讛转"转 讝讜 诪转谉 转讜专讛 砖讛讬讗 诇讬砖专讗诇 诇砖诐 讜诇转驻讗专转 讻诪"砖 讻讬 讛讬讗 讞讻诪转讻诐 讜讘讬谞转讻诐 诇注讬谞讬 讛注诪讬诐 讜讙讜' 讜讛谞爪讞 讝讜 讬专讜砖诇讬诐 砖讛讬讗 谞爪讞讜谞谉 砖诇 讬砖专讗诇 讻诪"砖 讬专讜砖诇讬诐 讛专讬诐 住讘讬讘 诇讛 讜讙讜'. 讜讛讛讜讚 讝讜 讘讛诪"拽 砖讛讬讛 讛讚专谉 讜讛讜讚谉 砖诇 讬砖专讗诇:





讞讻诪转 砖诇诪讛

讙诪专讗 诇谞讛专讗 讻讙谞讬 诇讬讬讗 讻爪"诇 讜谞"讘 讜讻谉 诪讜讻讞 讘注专讜讱:





专砖"砖

讙诪专讗 诪诇讻讬 讬砖专讗诇 讻讜' 诇讬专讗讬讜. 讗祝 讚专讜讘诐 讛讬讜 诪诇讻讬 专砖注讛 讜讬"诇 砖诪诇讻讜 讘讝讻讜转 讗讘讜转诐 讻讚讗砖讻讞谉 讻"驻 讻转讜讘 讙讘讬 诪诇讻讬 讬讛讜讚讛 讻讬 诇诪注谉 讚讜讚 谞转谉 诇讜 谞讬专 讜讻谉 讬"诇 讙讘讬 诪诇讻讬 讬砖专讗诇. 讜讻讚讗诪专讬' 诇注讬诇 讝' 专砖注 讜讟讜讘 诇讜 专砖注 讘谉 爪讚讬拽. 讜讝讛 诇讗 讗讬驻专讬讱 注"砖:



专砖"讬 讚"讛 拽讗转 讜拽驻讜讚. 讝讛 讻转讜讘 讘讬砖注讬讛 (诇"讚) 注诇 讗讚讜诐 讜注讬' 讛讙讬' 讘专砖"讬 砖讘注"讬 讜讗讜诇讬 讛讬讛 诇驻谞讬讜 讛讙讬' 讗讚讜诐 讘诪拽讜诐 讘讘诇. 讜讻"谞 诇讛讙讬讛 诇拽诪谉 讘住讜讛"注 讜讛谞爪讞 讝讜 讬专讬讚转讛 砖诇 讗讚讜诐:





讛讙讛讜转 讬注讘"抓

讙诪' 驻转讞 专"砖 讜拽讗 诪讘专讱 诇讬讛. 谞"讘 讻诪讜 注诇讬讛. 讗诪专 讘专讻讛 诇砖讬"转 注诇 讗讜讚讜转讬讜. 讛讬讬谞讜 讘专讜讱 砖谞转谉 诪讻讘讜讚讜. 讜砖诪讗 讘专讻讜 讙状讻 诇讜诪专 讬讞讬 讛诪诇讱 讜讻讚讜诪讛. 讻诪状砖 讜讬讘专讱 讬注拽讘 讗转 驻专注讛 讗讘诇 讙诐 诪转砖讜讘转 讛诪讬谉 诪讜讻讞 讚讗讘专讻转 砖谞转谉 拽讗"诇 诇诪讗谉 讚诇讗 讞讝讬转 诪讘专讻转 专"诇 讗讬讱 转讘专讱 讜转转谉 砖讘讞 诇讛讬状转 注诇 诪讛 砖讗讬谞讱 专讜讗讛 讚诇讗 砖讬讬讻讗 讘专讻转 讛讜讚讗讛 砖诇 专讗讬讛 讗诇讗 注诇 讛专讗讬讛. 诪砖讜"讛 砖驻讬专 诪转诪讛. 讗诇讗 讗讬 讗讘专讻转 讞讬讬诐 讜砖诇讜诐 谞转讻讜讬谉. 诪讛 转讬诪讛 讘讝讛 砖住讜诪讗 讬转谉 砖诇讜诐 讜讘专讻讛 诇讗讚诐 讛注讜诪讚 讻谞讙讚讜. 讗讜 讗驻讬' 诪诪拽讜诐 专讞讜拽 讗讬谉 讬专:


砖诐 谞转谉 注讬谞讬讜. 谞状讘 注讬谞讬 诪讞砖讘转讜:


砖诐 讘讘诇. 谞"讘 讗讚讜诐 (讘讚驻讜"讬):





讘谉 讬讛讜讬讚注

谞执转职拽址诇旨职诇指讛 讘旨指讘侄诇, 谞执转职拽址诇旨职诇讜旨 砖讈职讻值谞侄讬讛指... 讚旨执讻职转执讬讘: "讜职砖讉址诪职转旨执讬讛指 诇职诪讜止专址砖讈 拽执驻旨止讚 讜职讗址讙职诪值讬 诪指讬执诐". 谞专讗讛 诇讬 讘住"讚 讝讛 讛讬讛 拽诇诇讛 诇砖讻谞讬诐, 讻讬 讗讙诪讬 诪讬诐 讬转讛讜讜讛 诪讛诐 讬转讜砖讬谉 讛专讘讛 讜讙诐 注讬驻讜砖 讗讜讬专 讜专讟讬讘讜转 讚拽砖讬诐 诇讗讚诐, 讻讬 讬讜讜诇讚 诪讛诐 讞讜诇讗讬诐 诇住讘讬讘讜转, 讜拽诇诇转 砖讬诪专讜谉 讘专讻讛 诇砖讻讬谞讬讛 诇讗讜 诪砖讜诐 诪讟注讬 讻专诐 讘诇讘讚, 讗诇讗 讙诐 诪谉 注讬 讛砖讚讛, 讻讬 讛注砖讘讬诐 讛讙讚诇讬诐 砖诐 讟讜讘讬诐 诇诪专注讛 讛讘讛诪讜转 砖讬讛讬讜 砖诪谞讬诐, 讜讻诪讜 砖讗诪专讜 专讘讜转讬谞讜 讝"诇 砖讛讬讜 诪讘讬讗讬诐 讻讘砖讬诐 诪讞讘专讜谉 诪驻谞讬 砖讛讬讗 讟专砖讬诐.



诇职驻执讬 砖讈侄讗值讬谉 讚旨址注职转旨指诐 讚旨讜止诪讜止转 讝侄讛 诇职讝侄讛 讜职讗值讬谉 驻旨址专职爪讜旨驻值讬讛侄诐 讚旨讜止诪讜止转 讝侄讛 诇职讝侄讛. 谞专讗讛 诇讬 讘住"讚 讛讗 讚谞拽讬讟 转专转讬 讚注转谉 讜驻专爪讜驻讬讛诐, 诪驻谞讬 砖讘讗诇讜 讛砖转讬讬诐 谞讘讚诇 讛讗讚诐 诪讘注诇讬 讞讬讬诐, 讛讗' 讘讚注转 讜讛砖讻诇 讜讛讘' 诪爪讚 讛驻专爪讜祝, 砖讘谞讬 讗讚诐 讗讬谉 驻专爪讜驻讬讛诐 砖讜讬诐 诪讛 砖讗讬谉 讻谉 讘注诇讬 讞讬讬诐 驻专爪讜驻讬讛谉 讚讜诪讬谉 讝讛 诇讝讛 讻诇 诪谉 讘诪讬谞讜. 讗讬 谞诪讬 谞专讗讛 诇讬 讘住"讚 谞拽讬讟 讛谞讱 转专转讬 诪驻谞讬 砖讘讛诐 转诇讜讬 讛谞讛讙转 讛讗讚诐 讘注讜诇诐 讜注诇 讬讚诐 诪转拽讬讬诐 讛注讜诇诐, 讜讛讬讬谞讜 讘谞讬 讗讚诐 砖讚注转诐 砖讜讛 诇讗 讛讬讜 讬讻讜诇讬诐 诇注砖讜转 诪讬谞讬 注住拽 砖诇 诪拽讞 讜诪诪讻专, 讜讛讬讜 讻讜诇诐 讗讜讛讘讬诐 注住拽 讗讞讚 讜诪诇讗讻讛 讜诪讗讻诇 讗讞讚, 讜讗讬 讗驻砖专 诇讛转谞讛讙 讛注讜诇诐 讘讻讱, 讜讻讱 讘诇转讬 砖讬谞讜讬 讛驻专爪讜驻讬诐 讗讬谉 讛注讜诇诐 诪转拽讬讬诐, 砖讗诐 讚讜诪讬谉 讝讛 诇讝讛 讛讬讛 专讗讜讘谉 讘讗 注诇 讗砖转 砖诪注讜谉 讜讻诇 诇讛驻讱, 讜专讗讜讘谉 诇讜拽讞 谞讞诇转 砖诪注讜谉 讜讻谉 诇讛驻讱, 讜讻谉 注诇 讝讛 讛讚专讱 诪讗讞专 讚讗讬谉 谞讬讻专讬诐 讜讗讬谉 诪讜讘讚诇讬诐 讝讛 诪讝讛, 诇讻讱 谞拽讬讟 讛谞讬 转专转讬 讘讗讻诇讜住讗 砖讛诐 专讘讜讬 注诐, 讻讬 注诇 讬讚讬 砖转讬讬诐 讗诇讛 诪转拽讬讬诐 专讘讜讬 注诐 讘讝讛 讘注讜诇诐 讜讛讗 讚诪讘专讱 讞指讻指诐 讛指专指讝执讬诐 讛讬讬谞讜 讚诪"诐 砖诇 诪谞爪驻"讱 讞砖讘讜谞讛 转"专, [讞砖讘讜谉 讗讜转讬讜转 诪谞爪驻"讱 讛谞讝讻专 讘住驻讛"拽 讬讚讜注 讘讻诇 住驻专讬 讛拽讘诇讛 讻讬 讗讜转讬讜转 诪谞爪驻"讱 诪谞讬讬谞诐 讻讱:讻' 驻砖讜讟讛 讛讜讗 转"拽 500 诪' 诪专讜讘注转 讛讜讗 转"专 600 谞' 驻砖讜讟讛 讛讜讗 转"砖 700 驻' 驻砖讜讟讛 讛讜讗 转"转 800 爪' 驻砖讜讟讛 讛讜讗 转转"拽 900] 讜讗讻诇讜住讗 讛讬讗 转"专 讗诇祝, 讜讝讛讜 专指讝执讬 诪', 讗讜 讛' 专指讝执讬诐 讻讬 讞诪砖讛 讞诇拽讬诐 砖诇 谞专谞讞"讬 [谞驻砖 专讜讞 谞砖诪讛 讞讬讛 讬讞讬讚讛] 诇讗 讝讻讜 讘讛诐 讗诇讗 专拽 讬砖专讗诇 讜讛诐 讞诪砖讛 专讝讬诐, 讜诪讛 砖讗诪专讜 讘指专讜旨讱职 砖讘专讗 讻诇 讗诇讜 诇砖诪砖谞讬, 讗讬谉 讚讘专讬诐 讗诇讜 砖诇 讬讜讛专讗 讞住 讜讞诇讬诇讛, 讗诇讗 讻讚讬 诇注讜专专 诪讜住专 讘诇讘讘讜 诇讜诪专 讘专讗 讻诇 讗诇讜 诇砖诪砖谞讬, 讻讚讬 砖讗讛讬讛 注讜住拽 讘转讜专讛 讬讜诪诐 讜诇讬讛 讜诇讗 讗爪讟专讱 诇注住讜拽 讘注住拽 讛讙砖诪讬 讗谞讬 讘注爪诪讬, 讜注诇 讻谉 讻诪讛 讗谞讬 诪讞讜讬讬讘 注转讛 诇讛讝讛专 诪谉 讘讬讟讜诇 转讜专讛 讜诪谉 讛转专砖诇讜转, 讜诇讻谉 住讬讬诐 讻诪讛 讬讙讬注讜转 讬讙注 讗讚诐 讛专讗砖讜谉 讜讻讜', 讜讗谞讬 注砖讛 注诪讬 讛拽讘"讛 讞住讚 讙讚讜诇 讬讜转专 诪讗讚诐 讛专讗砖讜谉, 砖讗谞讬 诪讜爪讗 讛讻诇 诪讜讻谉 诇驻谞讬, 讜诇讻讱 讜讚讗讬 讗谞讬 诪讞讜讬讬讘 讛专讘讛 诇讛讝讚专讝 讘转讜专讛, 讜讗讜诪专讜 讞专砖 讜讝专注 讜拽爪专 诪谞讛 讻讗谉 讬"讗 诪诇讗讻讜转 注讚 砖讬讛讬讛 驻转 专讗讜讬 诇讗讻讬诇讛 讻诪谞讬谉 讜"讛 [11] 砖讘砖诐 讛讜讬"讛 砖讛诐 住讜讚, 讜讘诪诇讗讻讜转 讬讛讬讛 讛讘讬专讜专 讛砖讬讬讱 诇转驻讗专转 讜诪诇讻讜转 砖讛诐 讝讜"谉, 讙诐 诪谞讛 讬"讗 讻诪谞讬谉 讜"讛 砖讛讜讗 诇砖讜谉 '砖诪讞讛', 讻诪讜 砖讗诪专讜 专讘讜转讬谞讜 讝"诇 讘讬谉 讜"讬 诇讝"讛 谞讬爪讜诇 专' 讬讜讞谞谉 讘谉 讝讻讗讬 专诪讝 讘讝讛 讗祝 注诇 驻讬 砖讗讚诐 讬讙注 讘诪诇讗讻讜转 讗诇讜 爪专讬讱 诇注砖讜转诐 讘砖诪讞讛, 讜诇讝讛 讗诪专 (拽讛诇转 讟' 讝') 诇值讱职 讗直讻止诇 讘职旨砖执讉诪职讞指讛 诇址讞职诪侄讱指, 讜谞拽讬讟 砖谞讬 诪讬谞讬 讬讙讬注讜转 讗' 注诇 讛诇讞诐 讜讗' 注诇 讛诇讘讜砖, 讻诪讜 砖讗诪专 讬注拽讘 讗讘讬谞讜 注"讛 (讘专讗砖讬转 讻讞, 讻) 讜职谞指转址谉 诇执讬 诇侄讞侄诐 诇侄讗直讻止诇 讜旨讘侄讙侄讚 诇执诇职讘止旨砖讈.



讻旨址诪旨指讛 讬址讬执谉 讛值讘执讬讗 诇职驻指谞址讬. 拽砖讗 讗诪讗讬 谞拽讬讟 诇驻谞讬 讘讻诇 讞讚讗 讜讞讚讗, 讜注讜讚 讻讬讜谉 讚讗诪专 讻诪讛 讟专讞 诇讗 爪专讬讱 诇诪讬诪专 诇驻谞讬 讻诇诇, 讜注讜讚 拽砖讗 讘讗讜专讞 专注, 诪诪讗 谞驻砖讱 讗诐 讘讗诪转 诇讗 讛讘讬讗 讘注诇 讛讘讬转 诇诪讛 讬讗砖诐 讛讗讜专讞, 讻诇 讻讱 诇拽专讗讜 专注 讜讛诇讗 讗诪转 诪讚讘专, 讜讗诐 讘注诇 讛讘讬转 讛讘讬讗 讗讬讱 讬砖拽专 讛讗讜专讞 诇讜诪专 砖诇讗 讛讘讬讗, 诇讗 讬诪爪讗 讘注讜诇诐 讻驻讜讬 讟讜讘讛 讻讝讛? 讜谞专讗讛 诇讬 讘住"讚 注诇 驻讬 诪注砖讛 砖讛讬讛 讘讗讞讚 注砖讬专 讜拽诪爪谉 讗讞讚 讜讛讬讛 砖诇讞谞讜 讙讚讜诇 讜专讞讘 讛专讘讛, 讜注诇 注爪诪讜 讜注诇 讗砖转讜 讜讘谞讬讜 诇讗 讛讬讛 爪专 注讬谉 讜讛讬讛 诪诪诇讗 砖讜诇讞谞讜 诪驻转 讜讻诪讛 拽注专讜转 砖诇 诪讬谞讬 转讘砖讬诇讬谉 砖诇 讘砖专, 讗讱 讻砖讛讬讛 诪讝讚诪谉 讗爪诇讜 讗讜专讞 讘讗讬讝讛 讛讻专讞 讛讬讛 讬讜砖讘 讛讜讗 讜讛讗讜专讞 讘爪讚 讗讞讚 砖诇 讛砖讜诇讞谉, 讜讗砖转讜 讜讘谞讬讜 诪爪讚 讛砖谞讬 砖讻谞讙讚讜 讜讛讬讛 诪谞讬讞 讻诇 诪讬谞讬 转讘砖讬诇讬谉 砖诇 讘砖专 讘爪讚 砖讻谞讙讚讜 诇驻谞讬 讗砖转讜 讜讘谞讬讜, 讗讱 诇驻谞讬讜 讜诇驻谞讬 讛讗讜专讞 讛讬讛 诪谞讬讞 拽注专讜转 转讘砖讬诇讬谉 砖诇 讬专拽讜转 讜驻讜诇 讘诇讗 讘砖专, 讜讻谉 驻转 诇讗 讬谞讬讞 讗诇讗 砖谞讬 驻专讜住讜转 诇驻谞讬 讛讗讜专讞 讜诇驻谞讬讜, 讗讘诇 讘爪讚 砖讻谞讙讚谉 诇驻谞讬 讗砖转讜 讜讘谞讬讜 诪谞讬讞 驻转 讛专讘讛 讘砖讜驻注, 讜讻讜谞转讜 讘讝讛 讻讚讬 砖讛讗讜专讞 诇讗 讬讗讻诇 讗诇讗 驻专讜住讛 拽讟谞讛 砖诇 驻转 讜转讘砖讬诇 砖诇 讬专拽讜转 讜驻讜诇 讘诇讘讚, 讻讬 诪讞诪转 砖讛砖诇讞谉 专讞讘 讛专讘讛 讗讬 讗驻砖专 诇讗讜专讞 诇讛讜砖讬讟 讬讚讜 诪爪讬讚讜 诇爪讚 讛讘' 砖诇 讛讗砖讛 讜讘谞讬诐 诇讬拽讞 诪砖诐 讞转讬讻转 讘砖专 讗讜 驻转, 讻讬 爪专讬讱 讗讝 诇注诪讜讚 诪诇讗 拽讜诪转讜 讜诇讛砖转讟讞 注诇 讛砖诇讞谉 注讚 砖转讙讬注 讬讚讜 诇砖诐, 讜讻讝讗转 讬讘讜砖 讛讗讜专讞 诇注砖讜转. 讜讛谞讛 驻注诐 讗讞转 谞讝讚诪谉 讗爪诇讜 讗讜专讞 驻讬拽讞, 诪讛 注砖讛 讗讜转讜 讗讜专讞 讗讞专 砖讗讻诇 驻专讜住转 讛驻转 讛拽讟谞讛 砖讬砖 诇驻谞讬讜 讛转讞讬诇 诇住驻专 诇讘注诇 讛讘讬转 诪注砖讛 驻诇讗讜转 讗砖专 讛砖讜诪注 诇讗 讬讗诪讬谉 砖讻讱 谞注砖讛 讘注讜诇诐, 讜讬讗诪专 诇讜 讛讘注诇 讛讘讬转 讗讬谞讬 诪讗诪讬谉 诇讚讘专讬诐 讗诇讛 讻讬 讝讛 讛讜讗 讚讘专 驻诇讗, 讜注砖讛 讛讗讜专讞 注爪诪讜 讻讗诇讜 讛讜讗 诪转讻注住 注诇 讗砖专 诇讗 讛讗诪讬谉 诇讚讘专讬讜, 讜专爪讛 诇转转 讗诪谉 诇讚讘专讬讜 讘砖讘讜注讛, 讜讬注诪讜讚 注诇 专讙诇讬讜 讜讬讞讟讜祝 讻讻专 砖诇诐 诪诇驻谞讬 讛讗砖讛 讜讛讘谞讬诐 砖讛诐 讘爪讚 讛砖谞讬 讜讬砖讘注 讘驻转 讛讛讜讗 砖讘讬讚讜 砖讛讚讘专讬诐 砖住讬驻专 讛诐 讗诪转, 砖讻谉 讚专讻谉 砖诇 讘谞讬 讗讚诐 诇讛砖讘注 讘诇讞诐 讜讚讙谉 讜讻讬讜爪讗 诪诪讞讬讬转 讛讘专讬讜转, 讜讻讬讜谉 砖诇拽讞 讛讻讻专 讘讬讚讜 诇讛砖讘注 讘讜 讛谞讬讞讜 诇驻谞讬讜 讜诇讗 讛讞讝讬专讜 诇诪拽讜诪讜 讜讗讝 讗讻诇 诪诪谞讜, 讗讞专 讻讱 住讬驻专 诪注砖讛 讗讞专转 讜讙诇讙诇 讘讛 讚讘专讬诐 砖讛讜爪专讱 诇注砖讜转 讘讗讜转诐 讛讚讘专讬诐 讗讬讝讛 讚诪讬讜谉 诇拽注专讛 讙讚讜诇讛, 讜注诇 讬讚讬 讻谉 拽诐 讜注诪讚 讜诇拽讞 拽注专讛 讙讚讜诇讛 砖诇 讛讘砖专 诪诇驻谞讬 讛讗砖讛 讜讛讘谞讬诐, 讜讗讞讝 讗讜转讛 讘讬讚讜 讻讚讬 诇讚诪讜转 讘讛 讗讬讝讛 讚讘专 讗砖专 诪讝讻讬专 讘讗讜转讛 讛诪注砖讛, 讜讻讬讜谉 砖讗讞讝讛 讘讬讚讜 讜讚讘专 讘讛 讗讬讝讛 讚讘专讬诐 砖诇 讗讜转讛 诪注砖讛 讗讝 讛谞讬讞讛 诇驻谞讬讜, 讜诪诪讬诇讗 讗讻诇 讘砖专 诪诪谞讛 讻讬 讘讜砖讛 诇讛诐 诇讛住讬专讛 诪诇驻谞讬讜 讜诇讛讞讝讬专讛 诇诪拽讜诪讛 注讚 讻讗谉. 谞诪爪讗 诇驻讬 讝讛 讛诪注砖讛 讛谞讝讻专 讬砖 讘注诇 讛讘讬转 砖诪讘讬讗 注诇 砖讜诇讞谞讜 讘砖专 讜讚讙讬诐 讜讬讬谉 讜诇讞诐 讛专讘讛 讗讱 讗讬谞讜 诪谞讬讞诐 诇驻谞讬 讛讗讜专讞, 讗诇讗 诪谞讬讞诐 专讞讜拽 诪诪谞讜 诇讘谞讬 讗砖转讜 讜讘谞讬讜, 讘讗讜驻谉 砖讗讬谉 讛讗讜专讞 讬讻讜诇 诇讛讜砖讬讟 讬讚讜 讻讚专讱 讻诇 讛讗专抓 诇讗讻讜诇 诪讻诇 讝讛 讻诇讜诐, 讜注诇 讝讛 讛讗讜专讞 讛讟讜讘 砖讘讗 诇住驻专 讘砖讘讞 讘注诇 讛讘讬转 诇讗 讛住驻讬拽 诇讜 诇讗诪专 讛讘讬讗 讬讬谉 讜讘砖专 讜讙诇住拽讗讜转 讘住转诐, 讻讬 讛砖讜诪注 讗驻砖专 砖讬讗诪专 砖讝讛 讛讘注诇 讛讘讬转 注砖讛 讻诪注砖讛 讗讜转讜 讘注诇 讛讘讬转 砖住驻专谞讜 讘诪注砖讛 讛谞讝讻专, 诇讻讱 讛讜爪专讱 诇驻专砖 讜诇讜诪专 讛讘讬讗 诇驻谞讬 讘讻诇 讞讚讗 讜讞讚讗, 讗讘诇 讗讜专讞 专注 讗诐 讬讗诪专 诇讗 讛讘讬讗 讻诇讜诐 讛专讬 讝讛 诪砖拽专 诇讛讚讬讗, 讗诇讗 讗讜诪专 诪讛 讛讘讬讗 诇讜 诇注爪诪讬 注诇 讛砖诇讞谉, 讛谉 讗诪转 砖讛讘讬讗 注诇 讛砖诇讞谉 讛讻诇 讛讜讗 诇讗砖转讜 讜讘谞讬讜, 讻讚讬 砖讛砖讜诪注 讬讘讬谉 砖注砖讛 讘注诇 讛讘讬转 讻诪讜 讗讜转讜 讘注诇 讛讘讬转 砖诇 讛诪注砖讛 讛讛讬讗, 砖讛讘讬讗 讛专讘讛 注诇 讛砖诇讞谉, 讗讱 讛讞砖讜讘 讜讛专讘讜讬 讛谞讬讞讜 诇驻谞讬 讗砖转讜 讜讘谞讬讜, 砖讗讬谉 讬讚 讛讗讜专讞 诪讙注转 讗诇讬讜.



注址诇 讗讜止专值讞址 讟讜止讘 诪址讛讜旨 讗讜止诪值专 讝职讻止专 讻执旨讬 转址砖职讉讙执旨讬讗 驻指注殖诇讜止 讗植砖侄讈专 砖止讈专职专讜旨 讗植谞指砖执讈讬诐. 驻讬专砖 转址砖职讉讙执旨讬讗 驻注讜诇 砖诇 讛拽讘"讛 砖转讙讚讬诇 讜转专讜诪诐 驻注讜诇讜 讛讟讜讘 讗砖专 注砖讛 注诪讱, 注诇 讻谉 砖讜专专讜 讗谞砖讬诐 讻讬 讙诐 讛讗谞砖讬诐 讻诇 讗讚诐 注诐 讞讘讬专讜 诪谞讛讙诐 诇砖讜专专 讜诇驻讗专 讻诇 讗讞讚 讗转 驻讜注诇 讞讘讬专讜, 讜讻诇 砖讻谉 诪讛 砖讘讬谞讱 诇讘讬谉 讛诪拽讜诐 砖诇讗 转讛讬讛 讻驻讜讬 讟讜讘讛, 讗诇讗 转讜讚讛 讘讟讘讜转讜 砖诇 诪拽讜诐 讜转讙讚讬诇 讜转专讜诪诐 讗讜转讛



讬指爪指讗 讘旨职讗只讻职诇讜旨住指讗 讜职谞执讻职谞指住 讘旨职讗只讻职诇讜旨住指讗. 谞专讗讛 诇讬 讘住"讚 讛讻讜谞讛 讬爪讗 诇诪诇讞诪讛 专讗砖 讜砖专 诇砖砖讬诐 专讘讜讗, 讜讛爪诇讬讞 砖诇讗 谞驻拽讚 诪讛诐 讗讬砖, 讗诇讗 讙诐 讘讞讝专转讜 诪谉 讛诪诇讞诪讛 谞讻谞住 讘讗讜讻诇讜住讗 讛诐 讗讜转诐 砖讬爪讗 注诪讛诐, 讜注讜讚 诇讜 诪注诇讛 砖讚专砖 讘讚讘专讬 转讜专讛 讘讗讜讻诇讜住讗 砖讛诐 专讘讜讬 注诐 讛专讘讛, 砖讬砖 讘讛诐 讞讻诪讬诐 讘讜讚讗讬 讜诇讗 谞诪爪讗 诪讬 砖讬讘讗 诇讟注讜谉 讗讬讝讛 驻讬拽驻讜拽 讘讚讘专讬 转讜专讛 砖讚专砖 讘讛诐, 讜谞专讗讛 诇讬 谞专诪讝 讝讛 讘转讬讘转 讗谞砖讬诐, 讻讬 讗讜转 诪"诐 讚诪谞爪驻"讱 诪住驻专讛 转"专, 讜讗诐 讻谉 拽专讬 讘讛 讗谞砖讬 诪"诐 专爪讜谞讜 诇讜诪专 讗谞砖讬 转"专, 讻讬 讛讗讜讻诇讜住讗 讛讬讗 转"专 讗诇祝.



讗指诪址专 诇值讬讛旨 转旨指讗 讞址讝执讬 讚职讬指讚址注谞指讗 讟职驻值讬 诪执讬谞指讱职. 驻讬专讜砖 讗转讛 讗讬谞讱 专讜讗讛 讗诇讗 讘注讬谉 讛讞讜砖讬转, 讗讘诇 注讬谉 讛砖讻诇讬转 砖诇讱 住诪讜讬讛, 讗讘诇 讗谞讬 专讜讗讛 讘注讬谉 讛砖讻诇讬转 砖讛讬讗 驻转讜讞讛 讗爪诇讬, 讜讘讜讚讗讬 专讗讬讬讛 讘注讬谉 讛砖讻诇讬转 注讚讬驻讛 讻讬 诇讗 讬讘讗 讘讛 讛讗讚诐 诇讬讚讬 讟注讜转, 诪讛 砖讗讬谉 讻谉 讛讞讜砖讬转 诇讘讚讛 讗驻砖专 砖讬讟注讛, 砖讬注讘讜专 讗讚诐 讞砖讜讘 讜诪讛讜讚专 讛专讘讛 讜讬讞砖讜讘 砖讛讜讗 讛诪诇讱, 讜诇讝讛 讗诪专 诇讜 转讗 讞讝讬 讘注讬谉 讛砖讻诇讬转 砖讗谞讬 专讜讗讛 讘讛, 讜转诪爪讗 讚讗谞讗 讛专讜讗讛 讘注讬谉 讛砖讻诇讬转 注讚讬驻谞讗.



讗执讬讻旨指讗 讚职讗指诪职专执讬 讞植讘职专讜旨讛值讬 讻旨址讞职诇执讬谞职讛讜旨 诇职注值讬谞侄讬讛指. 谞专讗讛 诇讬 讘住"讚 讛讟注诐 砖谞注砖讛 诇讜 住讬诪讜讬 讛注讬谉 注诇 讬讚讬 讞讘讬专讬讜 讜诇讗 谞住诪讬转 注讬谞讬讜 诪讗诇讬讛 注诇 讬讚讬 讞讜诇讬, 讻讚讬 砖诇讗 讬转诇讛 讛讚讘专 讘诪拽专讛 讜讘讗讬讝讛 住讬讘讛 讟讘注讬转, 讗讱 讗诐 讗讜讛讘讬讜 谞拽专讜 注讬谞讬讜 讝讛 讞讬讚讜砖 砖讬爪讗 诪讛拽砖 讛讟讘注讬, 讜讛讻诇 讬讗诪讬谞讜 砖讚讘专 讝讛 谞注砖讛 诇讜 讘讛砖讙讞讛 诪谉 讛砖诪讬诐 讘砖讘讬诇 讗讜谞讗转 讚讘专讬诐 砖注砖讛 诇专' 砖砖转 诪爪讚 诪专讗讛 注讬谞讬诐, 讜讗讬讻讗 讚讗诪专讬 专讘 砖砖转 谞转谉 注讬谞讬讜 讘讜 专爪讜谞讜 诇讜诪专 注讬谉 讛砖讻诇讬转, 砖注砖讛 讻讜谞讛 讘砖诐 讻讛"转 砖讘讜 讛专讙 诪砖讛 专讘讬谞讜 注"讛 讗讜转 讛诪爪专讬, 讜讻谉 讻诇 讛爪讚讬拽讬诐 诪注谞讬砖讬诐 讗转 讛专砖注讬诐 讘讻讜谞转诐 讘砖诐 讝讛. 讜谞专讗讛 诇讬 讘住"讚 砖砖诐 讝讛 专诪讜讝 讘砖转讬 注讬谞讬诐, 讻讬 砖诐 讝讛 讘诪讬诇讜讗讜 讻讝讛 讻"祝 讛"讗 转"讜 注讜诇讛 转拽讬"讘 [512], 讜讘' 驻注诪讬诐 注讬谉 讘诪讬诇讜讗诐 注讬"谉 讬讜"讚 谞讜"谉 注讜诇讬诐 转拽讬"讘 [512], 讜诇讝讛 讗诪专 谞转谉 注讬谞讬讜 讘讜 '注讬谞讬讜' 讚讬讬拽讗 讛诐 砖谞讬 注讬"谉. 讜讗讜诪专诐 注砖讗讜 讙诇 砖诇 注爪诪讜转 讛谞讛 诪爪讬谞讜 诇专讘讜转讬谞讜 讝"诇 讚谞拽讟讬 讛讻讬 讘讻诇 诪注砖讬诐 讗砖专 讬注砖讜 讛爪讚讬拽讬诐 讘注讜谞砖诐 诇专砖注讬诐, 讜爪专讬讱 诇讛讘讬谉 诪讛 讝讛 讜注诇 诪讛? 讜谞专讗讛 诇讬 讘住"讚 讘注转 砖诪注谞讬砖 讛爪讚讬拽 诇专砖注 诇讛诪讬转讜 注诇 讬讚讬 注讜谞转 讛砖诐 讗诐 讬讛讬讛 讝讛 驻讙专 诪转, 讬砖 讞砖砖讛 注诇 讛诪注谞讬砖 诪爪讚 讛诪诪砖诇讛 驻谉 讬注诇讬诇讜 注诇讬讜 注诇讬诇讛 诇讜诪专 砖讛专讙讜 讘讬讚诐, 诇讻讱 诪讗转 讛' 谞注砖讛 谞住 砖讗讜转讜 讛谞注谞砖 转讬讻祝 讛讬讛 讙诇 砖诇 注爪诪讜转 砖讛讘砖专 讻诇讛 谞讗讘讚 讜讗讬谞讬谞讜 讜诇讗 谞砖讗专 注诇讬讜 爪讜专转 驻谞讬诐 诇讛讻讬专讜, 讜诇讗 讬砖 讻讬 讗诐 讙诇 注爪诪讜转 诪讜专拽讘讬谉 讻诪讜 诪转 砖注讘专讜 注诇讬讜 讻诪 讛砖谞讬诐 讜讗讝 讗讬谉 诪拽讜诐 转驻讬住讛 诇注诇讬诇讛. 讘专诐 讛拽讜砖讬讗 讘讝讛 讬讚讜注讛 讗讬讱 讛讗"讚 驻诇讬讙讬 讘诪爪讬讗讜转, 讜讛转讬专讜抓 注诇 讝讛 驻砖讜讟 讚讛讗 讜讛讗 讛讜讗讬, 讚转讞诇讛 谞住转诪讗 注诇 讬讚讬 讞讘专讬讜 讜讗讞专 讻讱 谞转谉 注讬谞讬讜 讘讜 讜注砖讗讜 讙诇 砖诇 注爪诪讜转, 讗讱 注讚讬讬谉 爪专讬讱 诇讛讘讬谉 诇诪讛 诇拽讛 讘转专转讬, 讜谞专讗讛 诇讬 讘住"讚 注诇 驻讬 诪讛 砖讗诪专讜 讘讘转专讗 讚祝 讙' 讘讛讜专讚讜住 砖讛专讙 讗转 讛讞讻诪讬诐 讜讛砖讗讬专 讗转 讘讘讗 讘谉 讘讜讟讗 讜谞讬拽专 讗转 注讬谞讬讜, 讜注诐 讻诇 讝讛 谞讝讛专 讘讘讗 讘谉 讘讜讟讗 讘讻讘讜讚 诪诇讻讜转 讜诇讗 专爪讛 诇拽诇诇讜, 注讬讬谉 砖诐, 讜讬讚讜注 诪讛 砖讻转讘 专讘讬谞讜 讛讗专"讬 讝"诇 讻讬 专讘 砖砖转 讛讬讛 讙诇讙讜诇 讘讘讗 讘谉 讘讜讟讗 讻讬 砖砖转 讘讗"转 讘"砖 讘讘讗, 讜诇讻谉 讛讬讛 住讙讬 谞讛讜专 讻诪讜 讘讘讗 讘谉 讘讜讟讗, 讜注诇 驻讬 讝讛 讗诪专转讬 讟注诐 谞讻讜谉 诇诪讛 专讘 砖砖转 注转讛 讛讬讛 诪砖转讚诇 讛专讘讛 诇讻讘讜讚 讛诪诇讻讜转 诇专讗讜转 讘讻讘讜讚谉 讜诇讘专讱, 讻讬 讘诪爪讜讛 讝讜 讛讬讛 谞讝讛专 诪讗讚 讘讗讜转讜 讙诇讙讜诇, 砖讛讬讛 谞讝讛专 讘讻讘讜讚 诪诇讻讜转 砖诇讗 专爪讛 诇拽诇诇 讗转 讛讜专讚讜住 讛诪诇讱 讗祝 注诇 驻讬 砖住讬诪讗 讗转 注讬谞讬讜, 诇讻讱 注转讛 讙诐 砖讛讜讗 住讜诪讗 讛砖转讚诇 诇爪讗转 诇讻讘讜讚 讛诪诇讱, 讜讛谞讛 讗讬转讗 讘讻转讘讬 专讘讬谞讜 讛讗专"讬 讝"诇 讚讻诇 谞驻砖 讗砖专 转讘讗 讘讙诇讙讜诇 讘讙讜祝 砖谞讬 讗讬 讗驻砖专 砖转讘讗 诇讘讚讛, 讗诇讗 诪讜讻专讞 砖转讘讗 注讬诪讛 注讜讚 谞驻砖 讞讚砖讛 拽讟谞讛 讗讜 讙讚讜诇讛, 注讬讬谉 砖诐, 讜讗诐 讻谉 讜讚讗讬 专' 砖砖转 讛讬讛 诇讜 讘' 讘讞讬谞讜转 谞驻砖, 讗讞转 砖诇 讘讘讗 讘谉 讘讜讟讗 讜讗讞转 讞讚砖讛 砖讘讗讛 诇讜 注诐 谞驻砖 讘讘讗 讘谉 讘讜讟讗, 讜诇驻讬 讝讛 讗讜转讜 诪谉 驻讙注 讘讻讘讜讚 砖谞讬讛诐, 诇讻讱 讘砖讘讬诇 诪讛 砖讞讟讗 谞讙讚 讻讘讜讚 讘讘讗 讘谉 讘讜讟讗 讞讘讬专讜 住讬诪讜 讗转 注讬谞讬讜, 讜讘砖讘讬诇 砖讞讟讗 谞讙讚 讻讘讜讚 谞驻砖 讞讚砖讛 砖诇 专' 砖砖转 注爪诪讜 谞转谉 讘讜 注讬谞讬讜 专' 砖砖转 讜讻讜'.



讗执讬 讛指讻执讬 讘旨址专 拽职讟指诇指讗. 讗祝 注诇 讙讘 讚讛诐 讛拽驻讬讚讜 讗驻讬诇讜 注诇 谞讙讬讚讛, 讜讗讬讱 讗讜诪专讬诐 诇讜 讚讛讬讛 诇讱 诇讛专讙讜, 谞专讗讛 砖讛诐 讘讚讘专 讝讛 讘讗讜 诇讛讻讞讬砖 注讚讜转讜 砖讛注讬讚 砖讘注诇 讞诪专转讗, 讚诇驻讬 讚讘专讬讱 讗讬谉 讝讛 讙诪专 讚讬谉 砖诇讜, 讜讛砖讬讘 砖讗讬谉 诇谞讜 专砖讜转 讜讘讝讛 讛爪讬诇 注爪诪讜 讙诐 诪讛拽驻讚讛 砖讛拽驻讬讚讜 注诇 谞讙讬讚讗 诇讜诪专 注砖讬讬转 讛诪砖驻讟 讛讬讗 诪住讜专讛 讘讬讚讻诐 讜讗讬谉 诇谞讜 专砖讜转 诇注砖讜转 讚讬谉 讻诪砖驻讟讜, 讗讱 讝讛 砖讞讬讬讘 讛专讙 讗诐 注砖讬转讬 诇讜 谞讙讬讚讗 讗讬谉 讝讛 谞讞砖讘 讚讬谉 讜讗讬谉 讘讝讛 拽驻讬讚讗, 讗讘诇 讗诐 讛讬讛 诪谉 讛讚讬谉 讞讬讬讘 谞讙讬讚讗 诇讗 讛讬讬转讬 注砖讛 诇讜 谞讙讬讚讗 砖讛讜讗 注砖讬讬转 诪砖驻讟, 讜讗讬谉 诇谞讜 专砖讜转 诇注砖讜转 讚讬谉 讻诪砖驻讟讜 砖讝讛 诪住讜专 讘讬讚讻诐. 讜讘讝讛 谞讬讞讗 诇转专抓 讚拽讚讜拽 讗讞专, 讜讛讜讗 诪讛 砖住讬讬诐 讜讗诪专 讗转讜谉 诪讛 讚讘讬注讬转讜谉 注讘讬讚讜 讘讬讛, 讚拽砖讛 诪讛 诇讜 讘讚讘专讬诐 讗诇讜, 讛讬讜注抓 诇诪诇讱 谞转谞讜讱, 讜讚讬 诇讜 讘诪讛 砖讛砖讬讘 诇讬转 诇谉 专砖讜转讗 诇诪拽讟诇, 讜讘讝讛 砖讻转讘转讬 谞讬讞讗 砖讛讜住讬祝 讚讘专讬诐 讗诇讜 讻讚讬 诇讛爪讬诇 注爪诪讜, 砖诇讗 讬讗诪专讜 诇讜 诪讗讞专 砖谞转讻讜讜谞转 诇讚讜谉 讚讬谞讗 讘诇讗 讛专诪谞讗 讚诪诇讻讗, 诪讗讬 讛驻专砖 讗讬讻讗 讘讬谉 拽讟注 专讬砖注 诇拽讟注 爪爪讬转讗, 讚讛专讬 注诇 讻诇 驻谞讬诐 注讘讚转 谞讙讬讚讗 讘诇讗 讛专诪谞讗 讚诪诇讻讗, 讜诇讻讱 讗诪专 诇讜 讗转讜谉 诪讗讬 讚讘讬注讬转讜谉 注讘讬讚讜 讘讬讛, 讻诇讜诪专 讗祝 注诇 驻讬 砖注砖讬转讬 诇讜 讚讬谞讗 讗讬谉 讝讛 诪砖驻讟讜, 讗诇讗 注讚讬讬谉 讚讬谉 砖诇讜 诪讜谞讞 注讚 砖转注砖讜 讗讜转讜 讗转诐, 讻讬 讝讜 讛谞讙讬讚讗 讗讬谞讛 讞砖讜讘讛 讻诇讜诐, 诪讗讞专 砖讚讬谞讜 讛专讬讙讛 讛专讬 讝讛 谞讞砖讘 讻注专讱 住讟讬专讛 讗讞转, 讜讗诐 讻谉 讗谞讬 诇讗 谞转讻讜讜谞转讬 诇讚讜谉 讚讬谉 讘讝讛, 讗诇讗 诪注拽专讗 讞砖讘转讬 砖讗转诐 转讙诪专讜 讜转注砖讜 讘讜 诪砖驻讟 讻转讜讘 诇注砖讜转 诇讜 讗讜驻谉 讛诪讬转讛 讻讗砖专 转砖注专讜 讘讚注转讻诐, 讗诐 讘讞专讘 讗诐 讘讞谞拽 讗讜 讘讚讘专 讗讞专, 讻讬 讚讘专 讝讛 讛讜讗 诪住讜专 诇讻诐 砖讬砖 诇讻诐 讛讜专诪谞讗 讚诪诇讻讗. 讜讘讝讛 谞讬讞讗 诇转专抓 讚拽讚讜拽 讗讞专 讗讬讱 拽讗诪专 注讚 讚诪注讬讬谞讬 讘讬讛 讘讚讬谞讗, 讜讛诇讗 讛诐 讻讘专 驻住拽讜 讛讚讬谉 讜讗诪专 诇讜 讘专 拽讟诇讗 讛讜讗, 讜诪讛 爪专讬讱 注讬讜谉 注讜讚, 讜讘讝讛 谞讬讞讗 讚诪注讬讬谞讬 讘讗讬讝讛 讗讜驻谉 诪讬转讛 讬诪讬转讜 讗讜转讜 讗诐 讘讞专讘 讗讜 讘讞谞拽 讗讜 讘讚讘专 讗讞专, 讜讘讗讜驻谉 讗讞专 谞专讗讛 诇讬 讘住"讚 讚拽讚讜拽 讝讛 注诇 驻讬 诪讛 砖讻转讘 诪讛专砖"讗 讝"诇 讚讛诐 讗诪专讜 转讞诇讛 讗讬转 诇讱 住讛讚讬 讚讘注讜 砖谞讬 注讚讬诐, 讜讻谉 砖讜专转 讛讚讬谉 诪讞讬讬讘转 砖讗讬谉 讛讗讚诐 谞讛专讙 注诇 驻讬 讗讞讚, 讜讗讬讱 谞转专爪讜 讘注讚讜转 讗诇讬讛讜 讝讻讜专 诇讟讜讘 诇讘讚讜, 讜转讬专抓 讚爪讬专驻讜 注诪讜 讗转 专讘 砖讬诇讗 讙诐 讻谉, 讬注讬讬谉 砖诐, 讜讘讝讛 谞讬讞讗 诪讛 砖讬讬砖讘讜 诇注讬讬谉 讛讜讗 诇专讗讜转 讗诐 专' 砖讬诇讗 讬讜注讬诇 诇讛爪讟专祝 讜诇讛专讙讜 讗讜"讚 专' 砖讬诇 讗讞砖讬讘 谞讜讙注 讘讚讘专 讜讗讬谉 讚讘专讬讜 讻诇讜诐 诇讛专讙讜, 诪讬讛讜 诇注讬拽专 拽讜砖讬讬转 诪讛专砖"讗 讝"诇 讛谞讝讻专 讗谞讗 注讘讚讗 转专爪转讬 讚讗驻砖专 讚讗诇讬讛讜 讝讻讜专 诇讟讜讘 讛注讬讚 讘' 驻注诪讬诐 讻讬 讛讜讗 诪诇讗讱 讜讘专讙注 讬讜讻诇 诇讛转讛驻讱 讘爪讜专转 讗讚诐 讗讞专 讜讬注讬讚, 讜讛诐 讞砖讘讜 砖谞讬 注讚讬诐 讛诐.



驻旨侄转址讞 专址讘 砖讈执讬诇指讗 讜职讗指诪址专 诇职讱指 讛' 讛址讙职旨讚只诇指旨讛 讜职讻讜旨'. 讛讗 讚谞拽讬讟 讛讗讬 拽专讗 诇注转 注转讛, 谞专讗讛 诇讬 讘住"讚 砖专爪讛 诇注讜专专 讝讻讜转 讗讘专讛诐 讬爪讞拽 讜讬注拽讘 讜诪砖讛 讜讗讛专谉 砖谞专诪讝讜 讘驻住讜拽 讝讛, 讻讬 讗讘专讛诐 讘讞住讚 砖讛讜讗 讛讙讚讜诇, 讜讬爪讞拽 讘讙讘讜专讛, 讜讬注拽讘 讘转驻讗专转, 讜诪砖讛 讘谞爪讞, 讜讗讛专谉 讘讛讜讚 讻谞讜讚注, 讜诇讻谉 专' 砖诪注讜谉 讘专 讬讜讞讗讬 讻砖讘讗 诇注讜专专 讗讜转诐 驻转讞 讘讛讗讬 拽专讗 讻谞讝讻专 讘转讬拽讜谞讬诐, 拽诐 专' 砖讬诇讗 驻转讞 讜讗诪专 诇职讱指 讛' 讛址讙职旨讚只诇指旨讛 讜讻讜', 注诇讗讬谉 砖诪讬注讜 讗讬谞讜谉 讚诪讬讻讬谉 讚专讘专讜谉 讜专注讬讗 诪讛讬诪谞讗 讜讻讜', 讜讗讜诪专讜 讻执旨讬 讻止诇 讘址旨砖指旨讈诪址讬执诐 讜旨讘指讗指专侄抓, 讛讜讗 注诇 注转 砖讬注砖讛 讛拽讘"讛 谞住 讘讗专抓 注诇 讬讚讬 诪诇讗讱 砖诪讜专讬讚讜 诇讗专抓 讻讚讛讻讗, 砖砖诇讞 诇讜 讗转 讗诇讬讛讜 讝讻讜专 诇讟讜讘 诪谉 讛砖诪讬诐.



讬指转执讬讘 讗植驻旨执转职讞指讗 讚旨职专讜止诪执讬 讜职讚指讗执讬谉 讚执讬谞指讗. 谞专讗讛 诇讬 讘住"讚 讚讜讚讗讬 诇讗 砖诪讜 讗讜转讜 诇讚讜谉 讗诇讗 专拽 讗讜转讜 讛讬讜诐 讘诇讘讚, 砖讘转讞诇讛 谞转谞讜 诇讜 专砖讜转 诇讚讜谉 讚讬谉 讗讜转讜 讛讗讬砖, 讜讗讞专 讚讬讛讘讜 诇讬讛 拽讜诇驻讗 讚讚讬谞讗 砖讛讜讗 住讬诪谉 砖诇 讛专诪谞讜转讗 讚诪诇讻讜转讗 诇讻诇 诪讬 砖讬砖 讘讬讚讜 讝讛 讛拽讜诇驻讗, 讻讬 讗驻砖专 砖讛讬讛 讘讜 讗讬讝讛 住讬诪谉 讜讞讜转诐 诪谉 讛诪诇讻讜转, 讗讝 谞转谉 诇讜 砖专 讘讬转 讛诪砖驻讟 砖诇讛诐 专砖讜转 诇讚讜谉 讻诇 讗讜转讜 讛讬讜诐 诇讻诇 讚讬谉 砖讬讘讗 诇驻谞讬讜 讘驻转讞讗 砖诇 专讜诪讬 砖讛讜讗 讘讬转 讛诪砖驻讟 砖诇讛诐.



讛讜止讗执讬诇 讜职讗执转注植讘执讬讚 诇执讬 谞执讬住指讗 讘旨职讛址讗讬 拽职专指讗. 拽砖讛 讜讛诇讗 讛谞住 谞注砖讛 诇讜 讘讘讬讗转 讗诇讬讛讜 讝讻讜专 诇讟讜讘 诇讛注讬讚 诇讜 拽讜讚诐 砖讗诪专 讝讛 讛驻住讜拽? 讜谞"诇 讘住"讚 讚讗讬谉 讛讻讬 谞诪讬 讘注讚讜转 讗诇讬讛讜 讝讻讜专 诇讟讜讘 谞注砖讛 诇讜 谞住 砖谞讬爪讜诇 诪讗讜转讛 讛转讘讬注讛 砖讟注谉 注诇讬讜 讗讜转讜 讛讗讬砖, 讗讱 讗讞专 讝讛 谞驻诇 讘住讻谞讛 讗讞专转 讜讛讜讗 讗讞专 砖谞转谞讜 诇讜 专砖讜转 诇讚讜谉 讗转 讗讜转讜 讛讗讬砖, 讜讗诪专 诇讜 讗讜转讜 讛讗讬砖 讜讻讬 注讘讬讚 拽讘"讛 谞讬住讗 诇砖拽专讬 讜讛讜讗 拽专讗诐 讞诪讜专讬诐, 讘讝讛 谞驻诇 讘住讻谞讛 砖专爪讛 讗讜转讜 讛讗讬砖 诇诪住讜专 讗讜转讜 砖拽专讗诐 '讞诪讜专讬诐', 讜讛讜讗 谞讬爪讜诇 诪讝讛 注诇 讬讚讬 砖拽讚诐 讜讛专讙讜, 讜讗诐 讛诐 诇讗 讛讬讜 诪讜住专讬诐 讚讬谞讜 砖诇 讗讜转讜 讛讗讬砖 讘讬讚讜 讗讬讱 讛讬讛 讬讻讜诇 诇讛专讙讜, 讜讘讜讚讗讬 讛讬讛 讛讜诇讱 讗讜转讜 讛讗讬砖 讜诪讜住专 注诇讬讜 砖拽专讗诐 讞诪讜专讬诐 讜讛讬讜 讛讜专讙讬诐 讗转 专' 砖砖转, 谞诪爪讗 专' 砖砖转 谞讬爪讜诇 诪住讻谞讛 讛砖谞讬转 注诇 讬讚讬 砖谞转谞讜 诇讜 诪讻讘专 专砖讜转 诇讚讜谉 讗转 讝讛 讛讗讬砖 讜诇讛专讙讜 讻讟讜讘 讘注讬谞讬讜, 讜诪讛讬讻谉 讘讗 诇讜 讝讛 讛讛讜专诪谞讗 诇诪住讜专 讚讬谞讜 砖诇 讗讜转讜 讛讗讬砖 讘讬讚讜, 讛谞讛 讝讛 讘讗 诇讜 诪讻讞 砖讗诪专 讛讻转讜讘 讛讝讛, 讜砖讗诇讜 讗讜转讜 诪讛 讗转讛 讗讜诪专 讜讛砖讬讘 诇讛诐 讻讱 讜讻讱, 讜讗诪专讜 讻讬讜谉 讚讞讘讬讘讛 诇讬讛 讬拽专讗 讚诪诇讻讜转讗 讬讛讘讜 诇讬讛 拽讜诇驻讗 诇讚讬谉 讚讬谞讗, 谞诪爪讗 讛爪诇转讜 诪住讻谞讛 讛砖谞讬转 砖谞驻诇 讘讛 讛讬讗 讛讬转讛 诪讗讜转讜 讛驻住讜拽, 诇讻讱 讗诪专 讛讜讗讬诇 讜讗转注讘讬讚 诇讬 谞讬住讗 讘讛讗讬 拽专讗, 驻讬专砖 谞住 砖谞讬 讘住讻谞讛 讛砖谞讬转 讜讚讜"拽.



讛址讙职旨讚只诇指旨讛 讝讜止 诪址注植砖讉侄讛 讘旨职专值讗砖讈执讬转. 谞专讗讛 诇讬 讘住"讚 注诇 驻讬 诪讛 砖讗诪专讜 讘讝讜讛专 讛拽讚讜砖 讘诪注砖讛 讘专讗砖讬转 讘讬谞讛 讛讜讜转 讗讜诪谞讗, 讜讬讚讜注 讻讬 讛讘讬谞讛 讛讬讗 住讜讚 讛"讗 专讗砖讜谞讛 砖讘砖诐 讛讜讬"讛, 砖讛讬讗 讛"讗 讙讚讜诇讛, 讜讝讛讜 讛址讙职旨讚只诇指旨讛 讛"讗 讙讚讜诇讛, 讜职讛址讙职旨讘讜旨专指讛 讝讜 讬爪讬讗转 诪爪专讬诐, 讻讬 讻诇 诪讻讛 讛讬转讛 诪讞诪砖 诪讻讜转 诪驻谞讬 砖讛讜讻讜 注诇 讬讚讬 讛"讙 诪谞爪驻"讱 讻谞讜讚注, 讜讝讛讜 讛讙讘讜专讛 讛"讗 讙讘讜专讛, 讻讬 诪谞爪驻"讱 讛诐 讞诪砖讛 讙讘讜专讜转, 讜职讛址转执旨驻职讗侄专侄转 讝讜 讞诪讛 讜诇讘谞讛 砖注诪讚讜 诇讬讛讜砖注, 砖讘讝讛 谞注砖讛 讛转驻讗专转 诇讬砖专讗诇 讘讻诇 讛注讜诇诐 讻讜诇讜 讘谞住 讝讛, 讜职讛址谞值旨爪址讞 讝讜 诪驻诇转 讗讚讜诐 砖讛讞专讬讘讜 讘讬转 讛诪拽讚砖 讘住讜祝 讗诇祝 讛专讘讬注讬 砖讛讜讗 讻谞讙讚 讛谞爪讞 讻谞讜讚注, 讜职讛址讛讜止讚 讝讜 诪诇讞诪转 谞讞诇讬 讗专谞讜谉 砖讚讘拽讜 讛讛专讬诐 讝讛 讘讝讛 讜谞注砖讜 讛砖谞讬诐 讛专 讗讞讚, 讜讛讜讚 讛讜讗 讚讜 讛"讗, 讜讛讬讬谞讜 讗讜转 讛讗' 讚讛讜讚 专诪讝 诇讛专, 讜讗讜转讬讜转 讚讜 专爪讜谞讜 诇讜诪专 砖谞讬诐, 诇职讱指 讛殖' 讛址诪址旨诪职诇指讻指讛 讝讜 诪诇讞诪转 注诪诇拽, 讚讻转讬讘 (砖诪讜转 讬讝, 讟讝) 讻执旨讬 讬指讚 注址诇 讻值旨住 讬指讛旨, 砖讞住专 讗讜转讬讜转 讗讜"讛, 讻诪讜 砖谞讗诪专 (转讛讬诇讬诐 拽诇讘, 讬讙) 讗执讜指旨讛旨 诇职诪讜止砖指讈讘 诇讜止, 讜讗讜转讬讜转 讗诇讜 讘诪讬诇讜讗诐 讻讝讛 讗诇"祝 讜讗"讜 讛"讛 注讜诇讛 诪住驻专诐 注诐 讛讻讜诇诇 讻诪谞讬谉 '诪址旨诪职诇指讻指讛' [135], 讜职讛址诪执旨转职谞址砖值旨讉讗 讝讜 诪诇讞诪转 讙讜讙 讜诪讙讜讙 讻讬 拽专讗讜 谞砖讬讗, 讜转讬讘转 '诪执旨转职谞址砖值旨讉讗' 讞诇拽谞讛 诇砖转讬诐 讜拽专讬 讘讛 '诪转 谞砖讬讗' 讛砖讬"谉 讘讞讬专"拽 转诪讜专转 讛讬讜"讚, 讜转谞讗 诪砖诪讬讛 讚专讘讬 注拽讬讘讛 讛址讙职旨讚只诇指旨讛 讝讜 拽专讬注转 讬诐 住讜祝 砖讛讬讛 讛谞住 讙讚讜诇 砖讻诇 诪讬诪讜转 砖讘注讜诇诐 谞讘拽注讜, 讜职讛址讙职旨讘讜旨专指讛 讝讜 诪讻转 讘讻讜专讜转 砖爪专讬讱 诇讛 讙讘讜专讛 诇讛讘讞讬谉 讘讬谉 讟讬驻讛 诇讟讬驻讛, 讜诇讻谉 讻转讬讘 讘讛 讗谞讬 讜诇讗 诪诇讗讱, 讜职讛址转执旨驻职讗侄专侄转 讝讜 诪转谉 转讜专讛 砖诇讘砖讜 讬砖专讗诇 讻转专讬诐 讘专讗砖诐 砖讛诐 驻讗专, 讙诐 讗讜转讬讜转 '讜职讛址转执旨驻职讗侄专侄转' 讛讜讗 讗讜转讬讜转 '驻讗"转 转讜专"讛', 讻讬 讻转专 转讜专讛 诪讜谞讞 讘拽专谉 讝讜讬转 讜驻讗讛 拽专谉 讝讜讬转 讛讬讗, 讜讛谞爪讞 讝讜 讬专讜砖诇讬诐 讚讻转讬讘 讘讛 (讬砖注讬讛讜 诪讟, 讻讘) 讜职讛值讘执讬讗讜旨 讘指谞址讬执讱职 讘职旨讞止爪侄谉, 讜驻专砖谞讜 讘讞爪谉 讗讜转讬讜转 讘谞值旨爪址讞, 讻讬 讬诪诇讱 讘讛 诪砖讬讞 讘谉 讚讜讚 砖讛讜讗 讘谞爪讞 讬诪讬谞讗, 讜职讛址讛讜止讚 讝讛 讘讬转 讛诪拽讚砖 砖讛讜讗 住讜讚 专讞诇 讜住讜讚 诇讗讛 砖讛诐 砖谞讬 讛讛讬"谉, 讜讝讛讜 讛讜讚 讚讜 讛"讗, 讗讜 诪拽讚砖 砖诇 诪注诇讛 讘讬谞讛 讛讬讗 讛"讗 专讗砖讜谞讛, 诪拽讚砖 砖诇 诪讟讛 诪诇讻讜转 砖讛讬讗 讛"讗 讗讞专讜谞讛, 讜讝讛讜 讛讜讚 讚讜 讛"讗.





讘谞讬讛讜

讻旨址诪旨指讛 讙旨职诇讜旨住职拽指讗讜止转 讛值讘执讬讗 诇职驻指谞址讬. 拽砖讛, 讛讚专讱 诇讛讘讬讗 讛诇讞诐 诇驻谞讬 讛讗讜专讞 拽讜讚诐 讛转讘砖讬诇 砖诇 讘砖专, 讜讗诐 讻谉 讛讜"诇 诇讛讝讻讬专 讙诇讜住拽讗讜转 拽诪讬 讘砖专?
讜谞"诇 讘住"讚, 讚诪转讻讜讬谉 诇砖讘讞 讘注诇 讛讘讬转 砖讬砖 诇讜 注讬谉 讟讜讘讛 讜注砖讛 讻诪讛 诪讬谞讬 转讘砖讬诇讬谉 砖诇 讘砖专, 讜讗诐 讬讘讬讗 讛驻转 拽讜讚诐 砖讬讘讬讗 讛转讘砖讬诇讬谉 注诇 讛砖讜诇讞谉, 诇讗 讬讚注 讛讗讜专讞 砖讬砖 诪讬谞讬 转讘砖讬诇讬谉 讛专讘讛 砖诇 讘砖专, 讗诇讗 讬讞砖讜讘 砖讗驻砖专 讗讬谉 诪讘讬讗 讗诇讗 转讘砖讬诇 讗讞讚 讚讜拽讗.
讜诇讻谉 讻砖诪讘讬讗 讛驻转 注诇 讛砖诇讞谉 转讞讬诇讛 讜注讜砖讛 讛讗讜专讞 讘专讻转 讛诪讜爪讬讗 讜讗讜讻诇 驻转, 讬讗讻诇 诇专注讘讜谞讜 驻转 讛专讘讛 讜讗讝 讻砖讬讘讬讗讜 诪讬谞讬 讛转讘砖讬诇讬谉 砖诇 讘砖专 诇讗 讬诪诇讗 讻专讬住讜 诪讛谉, 诪讗讞专 砖讗讻诇 驻转 讛专讘讛, 注诇 讻谉 讬转讞讻诐 讘注诇 讛讘讬转 诇讛讘讬讗 注诇 讛砖诇讞谉 诪讬谞讬 转讘砖讬诇讬谉 砖诇 讘砖专 讘转讞讬诇讛, 讻讚讬 砖讬讚注讜 讻诪讛 诪讬谞讬 转讘砖讬诇讬谉 砖诇 讘砖专 讬砖 诇讛诐 诇讗讻讜诇, 讜讗讞专 讻讱 讬讘讬讗 讛诇讞诐, 讜讛诐 讻砖讗讜讻诇讬谉 诇讞诐 诇讗 讬讗讻诇讜 讛专讘讛 讻讬 讗诐 诪注讟, 讻讬 专讜爪讬诐 诇诪诇讗讜转 讻专讬住诐 诪诪讬谞讬 转讘砖讬诇讬谉 砖诇 讘砖专, 讜诇讻谉 讗讜诪专 转讞讬诇讛 讻诪讛 诪讬谞讬 转讘砖讬诇 砖诇 讘砖专 讛讘讬讗 注诇 讛砖讜诇讞谉, 讜讗讞专 讻讱 讻诪讛 讙诇讜住拽讗讜转 讛讘讬讗, 讜讘住讚专 讝讛 讛讜讗 诪专讗讛 砖讘讞讜 砖诇 讘注诇 讛讘讬转, 砖讬砖 诇讜 注讬谉 讟讜讘讛, 砖专讜爪讛 砖讛讗讜专讞 讬诪诇讗 讻专讬住讜 诪谉 讛讘砖专.





爪诇"讞

诇讱 讛' 讛讙讚讜诇讛 讝讜 诪注砖讛 讘专讗砖讬转 讜讻讜' 注讜砖讛 讙讚讜诇讜转 讜讙讜' 讜讛讙讘讜专讛 讝讜 讬爪讬讗转 诪爪专讬诐 讜讻谉 讛讜讗 讗讜诪专 讜讬专讗 讬砖专讗诇 讗转 讛讬讚 讛讙讚讜诇讛 讜讙讜' 讜诇驻讜诐 专讬讛讟讗 拽砖讛 诇诪讛 驻讬专砖 讙讚讜诇讛 注诇 诪"讘 讜讙讘讜专讛 注诇 讬"诪 讜讛诇讗 讘砖谞讬讛诐 谞讝讻专 诇砖讜谉 讙讚讜诇讛 讜讗讚专讘讛 讘诪"讘 诪爪讬谞讜 讙诐 诇砖讜谉 讙讘讜专讛 讻讚讗诪专讬谞谉 讘专讬砖 转注谞讬转 讚转谞讬 讙讘讜专转 讙砖诪讬诐 讚讬诇祝 诪讘专讬讬转讜 砖诇 注讜诇诐 讚讻转讬讘 诪讻讬谉 讛专讬诐 讘讻讞讜 谞讗讝专 讘讙讘讜专讛 讜讗"讻 讗讬驻讻讗 讛讜讛 诇讬' 诇诪讚专砖 讛讙讚讜诇讛 讝讜 讬"诪 讜讛讙讘讜专讛 讝讜 诪"讘 讜讗讬 诪砖讜诐 讚专爪讛 诇讚专讜砖 讛拽专讗 注诇 住讚专 讛讝诪谞讬诐 讜诪"讘 拽讚讬诐 诇讬"诪 讛专讬 讚专讬砖 讜讛谞爪讞 讝讜 诪驻诇转讛 砖诇 讘讘诇 讜讛讛讜讚 讝讜 诪诇讞诪转 讻讞诇讬 讗专谞讜谉 讗祝 砖谞讞诇讬 讗专谞讜谉 拽讚讬诐 讛专讘讛 讜讗讞"讻 专讗讬转讬 砖讗讜谞拽诇讜住 转专讙讜诐 讛讱 拽专讗 讜讬专讗 讬砖专讗诇 讗转 讛讬讚 讛讙讚讜诇讛 讜讞讝讗 讬砖专讗诇 讬转 讙讘讜专转 讬讚讗 专讘转讗 注讬讬谉 砖诐 讜爪专讬讱 诇讜诪专 讚讻诇 讛讬讻讬 讚讻转讬讘 讙讚讜诇讛 讗爪诇 讬讚 驻讬专讜砖讜 讙讘讜专讛 讜注诇 讚专讱 讛专诪讝 谞诇注"讚 讚讘砖讬专转 讛讬诐 讻转讬讘 讬诪讬谞讱 讜讙讜' 讜驻讬专砖 专砖"讬 砖谞讬 驻注诪讬诐 讬诪讬谉 讻砖讬砖专讗诇 注讜砖讬谉 专爪讜谞讜 讛砖诪讗诇 谞注砖讬转 讬诪讬谉 讜讬诪讬谞讜 谞讗讚专讬 诇讛爪讬诇 讬砖专讗诇 讜讬诪讬谉 讛砖谞讬转 转专注抓 讗讜讬讘 注"砖 讘专砖"讬 讜谞诪爪讗 讘注转 拽专讬注转 讬诐 住讜祝 讛砖诪讗诇 谞注砖讬转 讬诪讬谉 讜砖诪讗诇 讛讬讬谞讜 诪讚转 讛讚讬谉 讜砖诐 讛讜讗 讛讙讘讜专讛 诇注谞讜砖 讗转 讛专砖注讬诐 讗讘诇 讛讙讚讜诇讛 讛讜讗 专讜诪讝 诇讞住讚 讜讝讛讜 注爪诐 讛讙讚讜诇讛 诇讛讟讬讘 诇讻诇 讜讻讬讜谉 砖讘拽专讬注转 讬诐 住讜祝 讙诐 讛砖诪讗诇 谞讛驻讱 诇讬诪讬谉 讛专讬 讛讙讘讜专讛 讗讝 专讗讜讬 诇讛拽专讗 讘砖诐 讙讚讜诇讛 讜诇讻谉 讻转讬讘 讗转 讛讬讚 讛讙讚讜诇讛 讗讘诇 讘讗诪转 驻注诇转讛 讗讝 诇讛讻讜转 讗转 诪爪专讬诐 讛讬讬谞讜 讙讘讜专讛:


讜讛转驻讗专转 讝讜 讞诪讛 讜诇讘谞讛 砖注诪讚讜 诇讬讛讜砖注. 诇驻讬 砖谞住 讛讝讛 谞专讗讛 讘讻诇 讛注讜诇诐 讻诇讜 讜专讗讜 讻诇 注诪讬 讛讗专抓 讜讬专讗讜 诪驻谞讬 讬砖专讗诇 讜讻讚讻转讬讘 讘诪砖讛 讘诪诇讞诪转 住讬讞讜谉 砖注诪讚讛 诇讜 讞诪讛 讛讬讜诐 讛讝讛 讗讞诇 转转 驻讞讚讱 讜讬专讗转讱 注诇 驻谞讬 讻诇 讛注诪讬诐 讗砖专 转讞转 讻诇 讛砖诪讬诐 讜注讬讬谉 讘专砖"讬 讘讞讜诪砖 驻' 讚讘专讬诐 讜讘转驻讬诇讬谉 讚专砖讜 讘驻"拽 讚祝 讜' 注"讗 讜专讗讬 讻诇 注诪讬 讛讗专抓 讜讙讜' 讜讬专讗讜 诪诪讱 讗诇讜 转驻讬诇讬谉 砖讘专讗砖 讛专讬 砖注诪讬讚转 讞诪讛 讜诇讘谞讛 讚讜诪讛 诇转驻诇讬谉 砖讘专讗砖 讜转驻讬诇讬谉 谞拽专讗讜 驻讗专 诇注讬诇 讚祝 讟"讝 注"讘 驻讗专讱 讞讘讜砖 注诇讬讱 讜诇讝讛 讚专砖讜 讻讗谉 讜讛转驻讗专转 讝讜 注诪讬讚转 讞诪讛 讜诇讘谞讛:


讜讛谞爪讞 讝讜 诪驻诇转讛 砖诇 讘讘诇 谞诇注"讚 讟"住 讜讻讱 讛讜讗 讛谞讜住讞讛 讝讜 诪驻诇转讛 砖诇 讘爪专讛 讚讛讱 拽专讗 讜讬讝 谞爪讞诐 讜讙讜' 拽讗讬 注诇 转讞诇转 讛注谞讬谉 讚讻转讬讘 讞诪讜抓 讘讙讚讬诐 诪讘爪专讛 讜诇讻谉 讻拽专讗 讘砖诐 谞爪讞 讻讬 讗讝 讛讬讗 讙讗讜诇讛 谞爪讞讬转 砖诇讗 讬讛讬' 砖讜诐 讙诇讜转 讗讞专讬' 讻讬 讛讬讗 讛讙讗讜诇讛 讛讗讞专讜谞讛:


讜讛讛讜讚 讝讜 诪诇讞诪转 谞讞诇讬 讗专谞讜谉 砖谞讗' 讗转 讜讛讘 讘住讜驻讛. 谞诇注"讚 讻讬 讛讜讚 讬砖 讘讜 诪讚转 讛讚讬谉 讻讬 讛讜讚 诇诪驻专注 讛讜讗 讚讜讛 讜讻谉 讻转讘 讘讚谞讬讗诇 讜讛讜讚讬 谞讛驻讱 注诇讬 诇诪砖讞讬转 专诪讝 讘讝讛 讻讬 讻讗砖专 谞讛驻讱 讛讛讜讚 讗讝 讛讜讗 诇诪砖讞讬转 讜讛谞讛 讗讜谞拽诇讜住 转专讙讜诐 讗转 讜讛讘 讘住讜驻讛 拽专讘讬谉 讚注讘讬讚 注诇 讬诪讗 讚住讜祝 讜讙讘讜专讬谉 讚注诇 谞讞诇讬 讗专谞讜谉 讛专讬 讛砖讜讛 谞住 砖诇 谞讞诇讬 讗专谞讜谉 诇谞住 砖诇 拽专讬注转 讬诐 住讜祝 讜讗讜诪专 讗谞讬 讻砖诐 砖讘讬诐 住讜祝 讛讬诪讬谉 砖讛讬讗 谞讗讚专讬 讘讻讞 讻谉 诪讛 砖转专注抓 讗讜讬讘 讛讜讗 讙"讻 讬诪讬谉 讜讛讬讬谞讜 讻讬 讛谞住 砖诇 拽专讬注转 讬诐 讛讜讗 讞住讚 讙讚讜诇 诇讬砖专讗诇 讛讜讗 诪讚转 讛讚讬谉 诇诪爪专讬诐 讻讬 诇讬砖专讗诇 谞讛驻讱 诪讚转 讛讚讬谉 诇专讞诪讬诐 讻谉 讘谞讞诇讬 讗专谞讜谉 讛讚讬谉 砖谞注砖讛 诇讗诪讜专讬讬诐 砖注"讬 砖谞转拽专讘讜 讛讛专讬诐 讝讛 诇讝讛 讜拽讟诇讬谞讛讜 讻讚诇注讬诇 讚祝 谞"讚 注"讘 讛讜讗 注爪诪讜 讞住讚 诇讬砖专讗诇 砖诇讗 讛讜爪专讻讜 诇讛讟专讬讞 注爪诪诐 讘注诇讬' 讜讬专讬讚转 讛专讬诐 讜讝讛 诪讚转 讛讛讜讚 讬砖 诇讬砖专讗诇 讛讬' 讛讜讚 讜诇讗诪讜专讬讬诐 讚讜讛 讻讬 谞讛驻讜讱 诇诪砖讞讬转 讻讬 诪讚转 讛讚讬谉 诇驻注诪讬诐 谞诪砖诇 讘讬讚 砖诪讗诇 讜诇驻注诪讬诐 讘专讙诇 砖诪讗诇 讜讻诪讜 砖讗诪专讜 诇拽诪谉 讚祝 讻"讟 注"讗 讘讜注讟 讘专拽讬注 砖谞讗' 讛讬讚讚 讻讚讜专讻讬诐 讜讙讜':


讘诪转谞讬转讗 转谞讗 讜讻讜' 讛讙讚讜诇讛 讝讜 拽专讬注转 讬诐 住讜祝. 讜讛讬讬谞讜 讻讚讻转讬讘 讜讬专讗 讬砖专讗诇 讗转 讛讬讚 讛讙讚讜诇讛. 讜讛讙讘讜专讛 讝讜 诪讻转 讘讻讜专讜转. 讚讻转讬讘 讜讛' 讛讻讛 讻诇 讘讻讜专 讜驻讬专砖 专砖"讬 砖讻诇 诪拽讜诐 砖谞讗诪专 讜讛' 讛讬讬谞讜 讛讜讗 讜讘讬转 讚讬谞讜 讜讘讬转 讚讬谉 砖诇 诪注诇讛 讛讬讬谞讜 诪讚转 讙讘讜专讛 讜讗讜诇讬 讘讚讘专讬 专' 讬讜讞谞谉 讘诪讙讬诇讛 讚祝 诇"讗 注"讗 讘讻诇 诪拽讜诐 砖讗转讛 诪爪讗 讙讘讜专转讜 砖诇 讛拽"讘讛 讗转讛 诪讜爪讗 注谞讜讜转谞讜转讜 讻讬讜谉 诇讝讛 讚讗诐 讗转讛 诪讜爪讗 讙讘讜专转讜 讗"讻 讛讬讬谞讜 讘讬转 讚讬谞讜 讜讗讬谉 诇讱 注谞讜讛 讙讚讜诇讛 诪讝讛 砖诪爪专祝 讘讬转 讚讬谞讜. 讜讛转驻讗专转 讝讛 诪转谉 转讜专讛 讚讻转讬讘 讜讛' 讛讗诪讬专讱 讛讬讜诐 诇讛讬讜转 诇讜 诇注诐 住讙讜诇讛 讜讙讜' 诇转讛诇讛 讜诇砖诐 讜诇转驻讗专转 讜诇讛讬讜转讱 注诐 拽讚讜砖 讜讙讜诪专 讻讗砖专 讚讘专 讜讘诪转谉 转讜专讛 讻转讬讘 讜讛讬讬转诐 诇讬 住讙讜诇讛. 讜讛谞爪讞 讝讛 讬专讜砖诇讬诐 讻讬 注转讛 讬专讜砖诇讬诐 讞住专 讬讜讚 注讚 砖讬讛讬' 讛砖诐 砖诇诐 讜讛讻住讗 砖诇诐 讗讝 讬讛讬' 讬专讜砖诇讬诐 诪诇讗 讬讜讚 讜讻诇 讝讛 讗讬 讗驻砖专 讻讬 讗诐 讻讗砖专 讬讜讻专转 讝专注讜 砖诇 注诪诇拽 讚讻转讬讘 讻讬 讬讚 注诇 讻住 讜讙讜' 讜讻讗砖专 专讬讞诐 砖讗讜诇 注诇 讗讙讙 讗诪专 诇讜 砖诪讜讗诇 拽专注 讛' 诪诪诇讻转 讬砖专讗诇 诪注诇讬讱 讛讬讜诐 讜谞转谞讛 诇专注讱 讛讟讜讘 诪诪讱 讜讙诐 谞爪讞 讬砖专讗诇 诇讗 讬砖拽专 讜专爪讜谞讜 讘讝讛 讻讬 讗祝 砖讗转讛 专讞诪转 注诇 讗讙讙 讗注驻"讻 谞爪讞 讬砖专讗诇 诇讗 讬砖拽专 讜诪讞讛 讬诪讞讛 讗转 讝讻专 注诪诇拽 注"讬 专注讱 讛讟讜讘 诪诪讱 砖讛讜讗 讚讜讚 讜注转讬讚 诪砖讬讞 讘谉 讚讜讚 诇拽讬讬诐 诪爪讜讛 讝讜 诇讛讻专讬转 讝专注 注诪诇拽 讛专讬 砖讘讛讻专转转 讝专注 注诪诇拽 讻转讬讘 谞爪讞 讜讗讝 讙诐 讬专讜砖诇讬诐 讬讛讬' 砖诇诐 讘讬讜讚. 讜讛讛讜讚 讝讛 讘讬转 讛诪拽讚砖 讚讘讞讜专讘谉 讘讛''诪 讻转讬讘 注诇 讝讛 讛讬' 讚讜讛 诇讘谞讜 讜讙讜' 注诇 讛专 爪讬讜谉 砖砖诪诐 讜讘砖注转 讛讙讗讜诇讛 讜讬讘谞讛 讛转拽讚砖 讬讛讬' 讚讜讛 谞讛驻讱 诇讛讜讚 讻诪讜"砖 诇注讬诇 讜诇讻谉 谞拽专讗 讛讘讬转 讛诪拽讚砖 讛讚讜诐 专讙诇讬 注诇 讚专讱 砖讻转讘转讬 诇注讬诇:

